DOKUMENTACIJA POZIVA

|  |
| --- |
| **JAVNI POZIV****»Nadgradnje aplikativnih projektov ARIS (JP NAP)«****(kratica javnega poziva »JP NAP«)** |

VSEBINA

[I. JAVNI POZIV 4](#_Toc190936927)

[I.1 Koncept projektov 5](#_Toc190936928)

[I.2 Ključni pojmi 6](#_Toc190936929)

[I.3 Pogoji za kandidiranje in način preverjanja vstopnih pogojev 13](#_Toc190936945)

[I.4 Postopek izbora prijav 24](#_Toc190936946)

[II. PRIPRAVA PRIJAV IN IZPOLNJEVANJE OBRAZCEV 25](#_Toc190936947)

[II.1 Vsebina prijave 25](#_Toc190936948)

[II.2 Pojasnila ključnih pojmov v prijavnih obrazcih 26](#_Toc190936949)

[II.3 Izpolnjevanje prijave in obrazcev 27](#_Toc190936950)

[II.4 Kazalniki učinka in rezultata 39](#_Toc190936951)

[III. NAČIN IN POGOJI IZVAJANJA OPERACIJ 40](#_Toc190936952)

[III.1 Navodila, viri informacij in podlaga za izvajanje operacije 40](#_Toc190936953)

[III.2 Obdobje izvajanja operacije in obdobje upravičenosti 40](#_Toc190936954)

[III.3 Upravičeni stroški in način sofinanciranja 41](#_Toc190936955)

[IV. SPREMEMBE OPERACIJE 42](#_Toc190936956)

[V. OBVEŠČANJE IN INFORMIRANJE JAVNOSTI 43](#_Toc190936957)

[VI. PRILOGE K POJASNILOM PRIJAVITELJEM 44](#_Toc190936958)

Postopek za pripravo prijave, obvezne sestavine prijave in postopek oddaje prijave opredeljujeta javni poziv in predložena dokumentacija javnega poziva, objavljeno na spletni strani <https://www.arrs.si/sl/razpisi/>:

1. Prijavni obrazec Digital Forms (OBRAZEC 0)
2. Prijavni obrazec (OBRAZEC 1)
3. Predstavitev projekta (OBRAZEC 2) in predstavitev projekta v angleškem jeziku (OBRAZEC 2 EN)
4. Finančni načrt (OBRAZEC 3)
5. Izjava o sprejemanju pogojev (OBRAZEC 4)
6. Soglasje za pridobitev podatkov FURS (OBRAZEC 5)
7. Izjava v zvezi z določanjem velikosti podjetja (OBRAZEC 6)
8. Izjava o opredelitvi organizacije za raziskave in širjenje znanja (OBRAZEC 7)
9. Soglasje in izjava o podatkih o dejanskih lastnikih (OBRAZEC 8)
10. Izjava o skladnosti projekta z določili učinkovitega sodelovanja (OBRAZEC 9)
11. Izjava o skladnosti DNSH\_prijavitelj (OBRAZEC 10)
12. Vzorec konzorcijske pogodbe (OBRAZCEC 11)
13. Vzorec Pogodbe o sofinanciranju operacije (OBRAZEC 12)
14. Pojasnila prijaviteljem
15. Zeleno proračunsko načrtovanje (OBRAZEC 13)
16. Ocenjevalnji list (Obrazec 14) in ocenjevalni list v angleškem jeziku (Obrazec 14a)

POJASNILA PRIJAVITELJEM[[1]](#footnote-2)

Pojasnila prijaviteljem so neobvezni tehnični dokument, ki je v pomoč prijaviteljem pri pripravi prijave. Za zagotovitev enake obravnave vseh prijav in s ciljem čim bolj poenostaviti delo prijaviteljem sta predpisana prijavni obrazec in obrazec za predstavitev projekta, ki omogočata tudi dovolj veliko stopnjo prilagodljivosti glede na različne zasnove posameznih projektov. V postopek izbora za sofinanciranje se bodo uvrstili samo pravilno in popolno posredovani izpolnjeni obrazci iz dokumentacije poziva. Prijava mora biti predložena v elektronski verziji po elektronskem portalu ARIS Digital Forms, k njej pa v sklopu prijave po portalu ARIS Digital Forms priloženi vsi obrazci iz dokumentacije poziva, ustrezno podpisani s kvalificiranim digitalnim potrdilom zakonitega zastopnika prijavitelja ali osebe, ki jo je ta pooblastil[[2]](#footnote-3).

Posamezni obrazci prijave, ki jih izpolnjujejo ali podpisujejo konzorcijski partnerji posamično ali skupno, morajo biti prav tako ustrezno podpisani s kvalificiranim digitalnim potrdilom zakonitega zastopnika konzorcijskega partnerja ali osebe, ki jo je ta pooblastil.

Pojasnila zajemajo dodatna pojasnila in poudarke:

1. Javni poziv
2. Priprava prijav in izpolnjevanje obrazcev
3. Način in pogoji izvajanja projekta
4. Spremembe operacije
5. Obveščanje in informiranje javnosti
6. Priloge k pojasnilom javnega poziva
7. JAVNI POZIV

Pravne podlage za izvedbo javnega poziva »Nadgradnje aplikativnih projektov ARIS (JP NAP)« (kratica javnega poziva »JP NAP«) so navedene v preambuli javnega poziva.

Pri izvajanju operacij morajo upravičenci upoštevati smernice, napotke, navodila in obveze iz vseh dokumentov, ki so navedeni v javnem pozivu, v pogodbi o sofinanciranju in objavljeni na spletni strani evropskasredstva.si.

Med njimi izpostavljamo:

* javni poziv,
* pogodbo o sofinanciranju operacije,
* v času dodelitve pomoči veljaven in javno objavljen Program sodelovalnih raziskovalno-razvojnih projektov in drugih projektov, ki so predmet državnih pomoči Ministrstva za visoko šolstvo, znanost in inovacije 2022-2030[[3]](#footnote-4),
* veljavna Navodila organa upravljanja o upravičenih stroških za sredstva evropske kohezijske politike v programskem obdobju 2021–2027,
* veljavna Navodila organa upravljanja na področju zagotavljanja prepoznavnosti, preglednosti in komuniciranja vsebin evropske kohezijske politike v obdobju 2021–2027.

Upravičenec je dolžan tekom izvajanja celotne operacije spremljati morebitne spremembe navodil in jih ves čas dosledno upoštevati.

Upravičenec je dolžan upoštevati tudi dodatna navodila oziroma spremembe navodil ARIS in zahteve glede informiranosti, priprave zahtevkov za sofinanciranje in poročil glede na veljavna pravila in predpise.

Podlago za izvajanje operacije predstavljata podpisana pogodba o sofinanciranju (vključno z vsemi navedenimi pravnimi podlagami) in celotna prijava na javni poziv.

## Koncept projektov

Javni poziv je namenjen spodbujanju priprave in izvedbe projektov, ki pomenijo nadgradnjo vsebin, zaključenih aplikativnih projektov. Aplikativni projekti predstavljajo povezavo med raziskovalnimi organizacijami in gospodarstvom in s tem dolgoročni potencial za uspešen prodor na globalne trge ter uspešnejšo in celovitejšo vključitev v globalne verige vrednosti Namen javnega poziva je spodbuditi napredovanje zaključenih aplikativnih projektov ARIS, s sofinanciranjem premagovanje vrzeli v povezanosti raziskovalnih projektov z gospodarstvom in napredovanjem projektov po lestvici tehnološke pripravljenosti (Technology Readiness Level, v nadaljnjem besedilu: TRL).

Cilj javnega poziva je povezovanje raziskovalcev, raziskovalnih organizacij (v nadaljnjem besedilu: RO) in gospodarstva, krepitev raziskovalnega potenciala inštitucij znanja in razvojno naravnanih gospodarskih subjektov ter napredovanje aplikativnih raziskav na lestvici TRL, od dosežene ravni v zaključenem aplikativnem projektu do vključno potrditve tehnologije v laboratorijskem okolju, kar pomeni povečanje možnosti za doseganje skupnih rezultatov raziskav, ki bodo podlaga za potencialne patentne prijave in bodo prispevali k povečanju možnosti za komercializacijo rezultatov.

|  |
| --- |
| V okviru javnega poziva tako lahko sodelujejo konzorciji (skupina) RO in podjetij, ki izpolnjujejo pogoje za kandidiranje in dodelitev sredstev iz točke 4 javnega poziva in bodo izvedli raziskovalno-razvojni projekt (v nadaljnjem besedilu: projekt) z aktivnostmi na nivoju industrijskih raziskav na ravneh TRL 3-4. |

**Izvajalci projekta** sena javni poziv prijavljajo kot konzorciji partnerjev, ki so RO in podjetja, povezani v konzorcije, in so za ta namen sklenili konzorcijsko pogodbo. Med končnimi prejemniki državne pomoči so konzorcijski partnerji – podjetja, medtem ko se konzorcijski partnerji – RO ne štejejo kot prejemniki državnih pomoči.

**Delež sofinanciranja** upravičenih stroškov izvajanja projekta pri konzorcijskih partnerjih – podjetjih se določi v skladu s pravili državnih pomoči po veljavni shemi državne pomoči, ki so predstavljena v javnem pozivu in tudi v nadaljevanju teh pojasnil. Upravičeni so stroški dela, ki se uveljavljajo v obliki stroška na enoto (v nadaljnjem besedilu: SE za stroške dela) in posredni stroški, vezani na izvajanje projekta pri posameznem konzorcijskem partnerju, v višini 25% SE za stroške dela. RO so v okviru javnih sredstev Evropskega sklada za regionalni razvoj (v nadaljnjem besedilu: ESRR) 100 % financirane.

**Izvajanje sofinanciranja (povračila stroškov)** za celoten projekt poteka preko prijavitelja, ki je lahko RO ali podjetje, ki od podpisa pogodbe o sofinanciranju nastopa kot vodja konzorcija oziroma upravičenec. Posamezni konzorcijski partnerji pripravijo zahtevke za upravičene stroške in izdatke v okviru projekta in jih posredujejo vodji konzorcija, ki v informacijskem sistemu Organa upravljanja e-MA2 pripravi skupni zahtevek za izplačilo in ga odda v pregled ARIS. Vodja konzorcija bo članom konzorcija iz sredstev, ki jih bo prejel po pogodbi o sofinanciranju, prenakazal upravičene stroške v višini vrednosti sofinanciranja. Osnova za plačilo je zahtevek za izplačilo z obveznimi prilogami (v nadaljnjem besedilu: zahtevek za izplačilo), ki ga član konzorcija predloži vodji konzorcija na način in v obsegu, kot je določeno v dokumentaciji javnega poziva[[4]](#footnote-5). Ne glede na to, da je vodja konzorcija kot upravičenec po pogodbi o sofinanciranju pogodbeni partner z ARIS in odgovoren za oddajo zahtevkov za izplačilo, morajo vsi konzorcijski partnerji zagotavljati transparentno vodenje stroškov in izpolnjevati vse zahteve javnega poziva glede poročanja in informiranja ter hrambe in dostopnosti dokumentacije za preverjanja državnim organom in organom EU.

## Ključni pojmi

**Program evropske kohezijske politike v obdobju 2021–2027 v Sloveniji[[5]](#footnote-6)** je programski dokument, s katerim je Republika Slovenija v sodelovanju z Evropsko komisijo določila prednostna področja, potrebe, izzive, cilje ter predvidene rezultate in učinke ukrepov za programsko obdobje 2021–2027.

|  |
| --- |
| Spodbujanje sodelovanja med gospodarstvom in raziskovalnimi organizacijami je ključno za uresničevanje ciljev evropske kohezijske politike in Strategije trajnostne pametne specializacije (pojem obrazložen v nadaljevanju). Krepitev soustvarjanja, skupnega ustvarjanja in valorizacije znanja med akterji, vključenimi v industrijo, raziskave in inovacije ter po možnosti z drugimi deležniki, kot so javni organi in civilna družba, so bistvenega pomena za okrepitev raziskovalnega in inovacijskega ekosistema v EU. |

**Resolucija o znanstvenoraziskovalni in inovacijski strategiji Slovenije 2030 (v nadaljnjem besedilu: ReZrIS30)** je ključni strateški dokument za področje raziskav, razvoja in inovacij in je podlaga za oblikovanje politik, povezanih s področji družbenega, gospodarskega in trajnostnega razvoja ter z družbenimi izzivi.

**Organ upravljanja (v nadaljnjem besedilu: OU)** je odgovoren za upravljanje Programa evropske kohezijske politike v obdobju 2021–2027 v Sloveniji v skladu z načelom dobrega finančnega poslovodenja. Vlogo OU izvaja Ministrstvo za kohezijo in regionalni razvoj (v nadaljnjem besedilu: MKRR).

**Posredniško telo** je resorno ministrstvo, ki opravlja naloge, določene v Uredbi EKP. To zajema naloge v okviru načrtovanja evropske kohezijske politike ter načina izbora in izvajanja operacij. Ministrstvo za visoko šolstvo, znanost in inovacije (v nadaljnjem besedilu: ministrstvo) nastopa v vlogi posredniškega telesa in zagotavlja finančna sredstva za izvedbo tega javnega poziva.

**Izvajalsko telo (izvajalec javnega poziva)** je ministrstvo, organ v sestavi ministrstva, vladna služba ali druga oseba javnega prava, ki pripravlja in izvaja ukrepe iz EKP 2021-2027. Za ta javni poziv je to Javna agencija za znanstvenoraziskovalno in inovacijsko dejavnost Republike Slovenije (v nadaljnjem besedilu: ARIS).

**Upravičenec** je prijavitelj, katerega projekt je odobren in s katerim ARIS sklene pogodbo o sofinanciranju operacije. Upravičenec izvaja potrjen projekt oziroma operacijo in je odgovoren za njeno izvedbo.

**Raziskovalne organizacije** so organizacije za raziskave in širjenja znanja in so javni in zasebni zavodi ali visokošolski zavodi, vpisani v Zbirko podatkov o izvajalcih znanstvenoraziskovalne dejavnosti, ki jo vodi ARIS (v nadaljnjem besedilu: Evidenco RO), katerih glavni cilj je neodvisna izvedba temeljnih raziskav, industrijskih raziskav ali eksperimentalnega razvoja ali obsežno razširjanje rezultatov teh dejavnosti prek izobraževanja, objav ali prenosa znanja.

|  |
| --- |
| Organizacije za raziskave in širjenje znanja iz Evidence RO morajo izpolniti izjavo o opredelitvi kot organizacija za raziskave in širjenje znanja (Obrazec 7) po Metodologiji za opredelitev organizacij za raziskave in širjenja znanja, ki je opredeljena v Prilogi 2.  |

**Podjetje** je gospodarska družba, ustanovljena po ZGD-1 ali ZZad in ima ustanovljeno raziskovalno skupino. Raziskovalna skupina mora biti vpisana v Zbirko podatkov o izvajalcih znanstvenoraziskovalne dejavnosti, ki jo vodi ARIS.

|  |
| --- |
| Na javni poziv se lahko prijavijo podjetja, ki izvajajo raziskovalno-razvojno dejavnost in ki so na dan oddaje prijave na ta javni poziv vpisana v Evidenco RO ter izpolnjujejo pogoje, predpisane s tem javnim pozivom. |

**Konzorcij, konzorcijski partnerji in prijavitelj konzorcija** je skupina RO in podjetij (upravičenih subjektov, ki se lahko prijavijo na javni poziv), ki so sklenili konzorcijsko pogodbo in pooblastili prijavitelja konzorcija, da se kot skupina prijavijo na javni poziv.

Člani konzorcija s podpisom konzorcijske pogodbe pooblastijo vodjo konzorcija, da nastopa kot prijavitelj konzorcija na javni poziv ter v njihovem imenu in za njihov račun podpiše Pogodbo o izvedbi in sofinanciranju z ARIS ter jih zastopa pri vseh opravilih z ARIS, ki so povezana z izvedbo projekta. Prijavitelj na javni poziv je matična raziskovalna organizacija, ki je s soizvajalci zaključila aplikativni projekt ARIS v okviru javnih razpisov ARIS. Ob podpisu pogodbe o sofinanciranju operacije mora biti vodja raziskovalnega projekta zaposlen pri matični raziskovalni organizaciji.

**Operacija** pomeni izbran projekt, ki ga za sofinanciranje izbere izvajalec javnega poziva ter prispeva k ciljem prednostne naloge, na katere se nanaša.

Raziskovalno-razvojni projekt (v nadaljnjem besedilu: projekt), ki ga prijavitelj prijavlja na javni poziv in opredeljuje operacijo, katere projektni cilji so razvoj novega znanja v smeri novih ali izboljšanih izdelkov, procesov ali storitev, (v nadaljnjem besedilu: projekt).

|  |
| --- |
| Projekt prijavitelj predstavi v obliki povzetka in analitično v preglednicah v OBRAZCU 1, podrobneje pa projekt predstavi v OBRAZCU 2 v slovenski in angleški verziji. |

Projekt se mora vsebinsko navezovati na opredelitve v 2. točki besedila javnega poziva ter vključevati in izkazovati:

* koncentracijo znanja in kompetenc,
* znanstveno in tehnološko odličnost,
* zavezo in sposobnost vlaganja zasebnih virov in
* trajnost projektov (tudi po obdobju sofinanciranja).

**Projektni cilj -** upravičenec bo za namen spremljanja in vrednotenja projekta dolžan spremljati izvajanje projekta in ARIS zagotavljati podatke o doseganju ciljev in kazalnikov projekta.

|  |
| --- |
| **PROJEKTNI CILJ** je konkreten, merljiv in preverljiv. Cilj projekta je sodelovanje med raziskovalnimi institucijami in industrijskimi partnerji pri prehodu iz temeljne raziskave v bolj aplikativno fazo, kjer se preverja možnost prenosa novih ali znatno izboljšanja obstoječih proizvodov/procesov/storitev v prakso z možnim tržnim potencialom na mednarodni ravni ter posledično z možnostjo večje konkurenčnosti udeleženih partnerjev v verigah vrednosti na globalni ravni.  |

Prijavitelj mora v prijavi realno prikazati načrtovane projektne cilje. Preveč optimistična pričakovanja lahko privedejo do nedoseganja zastavljenih projektnih ciljev in so lahko podlaga za zahtevo za vračilo prejetih sredstev. Podatki iz prijave (prejete dokumentacije) bodo osnova za spremljanje pričakovanih projektnih ciljev.

V primeru, da upravičenec ob zaključku projekta ne bo dokazal uresničitve načrtovanega projektnega cilja, bo ARIS lahko zahtevala vračilo že izplačanih sredstev oz. sorazmernega dela sredstev za nerealizirane aktivnosti in nedosežene projektne cilje, skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v državni proračun Republike Slovenije.

**Zaključen aplikativni projekt ARIS** je projekt, sofinanciran v okviru javnih razpisov ARIS za sofinanciranje raziskovalnih projektov za leto 2018 in pozneje.

Za namen tega javnega poziva je zaključen aplikativni projekt ARIS tisti, ki izpolnjuje pogoje iz točke 4.3 javnega poziva.

**Matična raziskovalna organizacija** je RO, ki je zaključila aplikativni projekt v okviru javnih razpisov ARIS za sofinanciranje raziskovalnih projektov, in je upravičena prijaviteljica na predmetni javni poziv.

**Prednostna področja S5** predstavlja povezovalni dokument že sprejetih strateških dokumentov in naslavlja cilje obstoječe **Strategije razvoja Slovenije 2030[[6]](#footnote-7)**. Strateški cilj S5 je zeleni prehod, ki ga razumemo kot »inovativna, nizkoogljična, digitalna in na znanju temelječa preobrazba gospodarstva in družbe«. S5 predstavlja deset (10) prednostnih področij:

* Pametna mesta in skupnosti,
* Horizontalna mreža informacijsko-komunikacijskih tehnologij,
* Zdravje-medicina,
* Pametne stavbe in dom z lesno verigo,
* Trajnostna pridelava hrane,
* Mreže za prehod v krožno gospodarstvo,
* Trajnostni turizem,
* Mobilnost,
* Tovarne prihodnosti,
* Materiali kot končni produkti.

Projekt konzorcija upravičenih prijaviteljev se mora vsebinsko navezovati na eno od prednostnih področij S5.

|  |
| --- |
| Prijavitelj v obrazcih (Obrazec 0, Obrazec 1, Obrazec 2) v prijavi na javni poziv jasno opredeli izbrano prednostno področje S5, v katerega se uvršča prijavljeni projekt. Projekt mora naslavljati eno (1) od desetih (10) prednostnih področij S5, kar mora izražati tudi sama vsebina prijavljenega projektaUmeščenost v prednostno področje ni zgolj predmet ocenjevanja, temveč splošni pogoj javnega poziva.Pri uvrščanju projekta v smer znotraj izbranega prednostnega področja uporabe veljavne S5 si lahko pomagate z dokumentom S5 Slovenska strategija trajnostne pametne specializacije verzija 1.1., dosegljivim na spletnem naslovu: <https://evropskasredstva.si/app/uploads/2024/02/Strategija-S5_verzija_1_1.pdf>. |

**Področja industrijskega ekosistema -** prijavitelji bodo morali v svoji prijavi jasno navesti in utemeljiti tudi umeščenost projekta v eno (1) področje industrijskega ekosistema.

Kakovost utemeljitve in umestitev projekta v področje industrijskega ekosistema **ni predmet ocenjevanja**, ampak zgolj podlaga za izvedbo ocenjevanja (dodelitev projekta ustrezno kompetentnim recenzentom).

|  |
| --- |
| Od izbire prijavitelja je odvisno, iz katerega področja industrijskih ekosistemov je strokovnjak, ki ocenjuje prijavo. 14 industrijskih ekosistemov[[7]](#footnote-8): 1. letalsko-vesoljska in obrambna industrija,
2. agroživilski sektor,
3. gradbeništvo,
4. kulturni in ustvarjalni sektorji,
5. digitalna industrija,
6. elektronska industrija,
7. energetsko intenzivna industrija,
8. energija iz obnovljivih virov,
9. zdravstvo,
10. mobilnost – promet – avtomobilska industrija,
11. lokalno, socialno gospodarstvo in civilna varnost,
12. prodaja na drobno,
13. tekstilna industrija,
14. turizem.
 |

**Lestvica tehnološke razvitosti (TRL)** se uporablja za spremljanje razvoja od ideje do trga. Konzorcij mora v prijavi projekta na javni poziv jasno in realno prikazati vse potrebne raziskovalno-razvojne faze, vključno s končnim izdelkom, procesom ali storitvijo na ravni TRL 4 kot tudi prikazati akcijski načrt nadaljnjega razvoja rezultatov po lestvici tehnološke pripravljenosti, prehod iz laboratorijskega okolja v realno okolje, kar je ključno za aktivno spodbujanje prehoda raziskovalnih rezultatov v praktično rabo.

Predmet javnega poziva je sofinanciranje projektov, ki vključujejo izvajanje aktivnosti na nivoju **industrijskih raziskav**, kot jih opredeljuje Uredba komisije (EU) 2023/1315 z dne 23. junija 2023.

**Industrijska raziskava[[8]](#footnote-9)** pomeni načrtovano raziskavo ali kritično preiskavo, katere namen je pridobivanje novega znanja in spretnosti za razvoj novih proizvodov, procesov ali storitev ali za znatno izboljšanje obstoječih proizvodov, procesov ali storitev, vključno z digitalnimi, na katerem koli področju ali v kateri koli tehnologiji, industriji ali sektorju (med drugim vključno z digitalnimi industrijami in tehnologijami, kot so superračunalništvo, kvantne tehnologije, tehnologije blokovnih verig, umetna inteligenca, kibernetska varnost, velepodatki in tehnologije v oblaku).

Industrijska raziskava vključuje oblikovanje komponent kompleksnih sistemov in lahko zajema izdelavo prototipov v laboratorijskem okolju ali okolju s simuliranimi vmesniki obstoječih sistemov ter pilotnih linij, kadar je to potrebno za industrijske raziskave, zlasti za vrednotenje generične tehnologije.

V skladu z Okvirom za DP za RRI, točka 79[[9]](#footnote-10), se pri razvrščanju različnih dejavnosti glede na ustrezno kategorijo Komisija sklicuje na lastno prakso ter na posebne primere in pojasnila iz priročnika Frascati[[10]](#footnote-11) organizacije OECD "Measurement of Scientific and Technological Activities, Proposed Standard Practice for Surveys on Research and Experimental Development“ (Meritve znanstvenih in tehnoloških dejavnosti, predlagana standardna metoda za ankete o raziskavah in eksperimentalnem razvoju). V praksi velja, razen če se dokaže, da bi bilo treba v posameznih primerih uporabljati drugačno lestvico, da različne kategorije projektov ustrezajo ravnem 1 (temeljne raziskave), 2–4 (industrijske raziskave) in 5–8 (eksperimentalni razvoj) tehnološke pripravljenosti.

|  |  |  |
| --- | --- | --- |
|  | TRL stopnja | Pojasnilo TRL stopnje[[11]](#footnote-12) |
| Industrijska raziskava | TRL 3 | Eksperimentalna ali analitična potrditev koncepta. |
| TRL 4 | Potrditev tehnologije v laboratorijskem okolju. |

Aktivnosti, upravičene do financiranja v tem javnem pozivu, so raziskovalno-razvojne aktivnosti na nivoju industrijskih raziskav (TRL 3-4).

|  |
| --- |
| Pri pripravi prijave je potrebno upoštevati, da so do sofinanciranja upravičene dejavnosti, ki so v skladu z zgoraj navedeno definicijo opredeljene kot industrijske raziskave. Ostale dejavnosti, ki so tudi nujne za uspešno izvedbo projekta, vendar ne spadajo med raziskovalno-razvojne dejavnosti, so neupravičene za sofinanciranje.Aktivnosti na že doseženi stopnji TRL 1-2 niso upravičene do sofinanciranja.Lestvica TRL predstavlja pripomoček pri načrtovanju poteka projekta in postavitvi terminskega plana, pri čemer pa lahko potek in zaporedje aktivnosti v določeni meri odstopa od predstavljene TRL lestvice, v skladu s posebnostmi projekta. Pri planiranju aktivnosti projekta (v Obrazcu 2) torej sledite lestvici TRL, vendar pa navajajte aktivnosti, kot so potrebne za projekt. Aktivnosti projekta načrtujte v zaporedju, ki ustreza TRL lestvici. |

**Načelo DNSH -** projekt mora biti tehnološko nevtralen v smislu vpliva na okolje na ravni njegove uporabe in slediti načelu »da se ne škoduje bistveno« (angleško »Do No Significant Harm«, v nadaljnjem besedilu: DNSH).

Načelo DNSH zavezuje člane konzorcija, da projekt in njegovi rezultati:

* ne bodo povzročili večjih emisij toplogrednih plinov,
* ne bodo imeli negativnih vplivov na podnebje (na trenutne in pričakovane razmere),
* ne bodo imeli negativnega vpliva na trajnostno rabo in varstvo vodnih in morskih virov,
* bodo skladni s konceptom krožnega gospodarstva,
* ne bodo bistveno povečali emisij, onesnaževali zraka, vode ali tal,
* ne bodo bistveno škodovali varovanju in ohranjanju biotske raznovrstnosti in ekosistemov.

|  |
| --- |
| Konzorcij prijaviteljev potrdi skladnost z DNSH v obliki izjave in sprejemanja pogojev javnega poziva, prav tako pa zahtevano izpolnjevanje podrobneje opredeli v Obrazcu 2. Prijavitelj utemelji skladnost z DNSH v vsebini in opisu projekta ter potrdi s podpisom Obrazca 10. |

**Učinkovito sodelovanje** pomeni sodelovanje med najmanj dvema neodvisnima pogodbenicama za izmenjavo znanja ali tehnologije ali za doseganje skupnega cilja na podlagi delitve dela, če pogodbenice skupaj določijo področje uporabe sodelovalnega projekta, prispevajo k njegovem izvajanju in delijo tveganja, ki pri projektu nastanejo ter njegove rezultate. Ena ali več strani lahko nosijo celotne stroške projekta in tako razbremenijo druge strani glede svojega finančnega tveganja. Pogodbene raziskave in zagotavljanje raziskovalnih storitev se ne obravnavajo kot oblike sodelovanja.

|  |
| --- |
| PRIPOROČILO KOMISIJE (EU) 2024/774 z dne 1. marca 2024 o kodeksu ravnanja na področju soustvarjanja med industrijo in akademskimi krogi za valorizacijo znanja poudarja pomen učinkovitega sodelovanja med industrijo in akademsko sfero. Učinkovito sodelovanje je bistveno za pospešitev uvajanja inovativnih rešitev in razvoj novih tehnologij, izdelkov in storitev, usmerjenih v reševanje najbolj perečih družbenih izzivov, kot je zagotavljanje pravičnega zelenega in digitalnega prehoda.  |

Za dokazovanje učinkovitega sodelovanja prijavitelj izpolni Obrazec 9. Projekt velja za skladnega z določili učinkovitega sodelovanja, če so v obrazcu vse navedene izjave pritrdilne.

**Valorizacija znanja** pomeni proces ustvarjanja družbene in gospodarske vrednosti znanja s povezovanjem različnih področij in sektorjev ter preoblikovanjem podatkov, znanj in izkušenj ter rezultatov raziskav v trajnostne izdelke, storitve, rešitve in politike, ki temeljijo na znanju in koristijo družbi.

**Državne pomoči**

Javni poziv se izvaja po veljavni shemi državnih pomoči »Program sodelovalnih raziskovalno-razvojnih projektov in drugih projektov, ki so predmet državnih pomoči Ministrstva za visoko šolstvo, znanost in inovacije 2022-2030« (št. priglasitve: BE01-2399300-2023), št. 440-23/2022/34 z dne 11. 10. 2023). Sofinancirano bo izvajanje projektov, ki jih bodo po sistemu učinkovitega sodelovanja izvajali konzorcijski partnerji.

Projekti izbrani na tem javnem pozivu bodo sofinancirani iz ESRR in sredstev nacionalnega proračuna Republike Slovenije kot dovoljena državna pomoč v delu, ki se navezuje na podjetja.

Pri izvajanju projekta bodo sofinancirane industrijske raziskave TRL 3-4, do višine, kot je predstavljeno v spodnji tabeli in besedilu javnega poziva.

Sofinanciranje upravičenih stroškov predstavlja financiranje dela upravičenih stroškov v obliki dotacije ali državne pomoči v skladu z določili pogodbe o sofinanciranju operacije, stopenj intenzivnosti na osnovi sheme državne pomoči ter drugimi določili javnega poziva.

Prejemniki državne pomoči v okviru javnega poziva so podjetja, medtem ko RO po tem javnem pozivu ne štejejo kot prejemnice državnih pomoči. Intenzivnost pomoči za RO znaša 100 %.

Podjetje – prejemnik državne pomoči mora upoštevati pravilo kumulacije državnih pomoči. Skupna višina državne pomoči za projekt v zvezi z istimi upravičenimi stroški ne sme presegati največje intenzivnosti pomoči ali zneska državne pomoči, kot določa shema državnih pomoči. Pomoč se ne sme združevati s pomočjo, ki se dodeljuje po pravilu *de minimis*, za iste upravičene stroške, v primerih ko bi bile presežene dovoljene meje intenzivnosti državnih pomoči.

|  |  |  |
| --- | --- | --- |
| Višina sofinanciranja industrijskih raziskav TRL 3-4 | **Osnovna višina sofinanciranja** | **Največje možno sofinanciranje ob izpolnjevanju pogoja (i) ali (ii)** |
| **RO** | 100 % | 100 % |
| **Podjetja** | **Veliko podjetje** | 50 % | 65 % |
| **Srednje podjetje** | 60 % | 75 % |
| **Malo podjetje** | 70 % | 80 % |

**Opredelitev velikosti podjetja** (in s tem intenzivnost pomoči) se določi v skladu s Prilogo I Uredbe GBER[[12]](#footnote-13). Pri določanju velikosti podjetja si lahko pomagate tudi s Smernicami za opredelitev MSP[[13]](#footnote-14).

|  |
| --- |
| Konzorcijski partner mora pri določanju svoje velikosti uporabiti zadnje razpoložljive podatke vključno z lastniškimi povezavami. Prijavitelj izpolni Izjavo v zvezi z določanjem velikosti podjetja (Obrazec 6).  |

ARIS bo preverjala velikost podjetja v obdobju od oddaje prijave do izdaje sklepov o izboru, zato morajo prijavitelji upoštevati vsa že znana dejstva, ki bodo vplivala na velikost podjetja v tem obdobju. Pravilna določitev velikosti podjetja je pomembna, ker se glede na velikost podjetja določa intenzivnost državne pomoči. Napačna določitev lahko zmanjša zaprošena sredstva, vendar ne sme povečati njihove višine. Če se napačna velikost ugotovi po izdaji sklepa o izboru ali po podpisu pogodbe, se intenzivnost pomoči ne sme povečati. Če se ugotovi, da je podjetje večje, se pomoč zmanjša. Velikost podjetja se ugotavlja na podlagi podatkov do izdaje sklepa o izboru. Poznejša ugotovitev napačnih podatkov lahko vodi do razveljavitve sklepa ali odpovedi pogodbe o sofinanciranju ter vračila sredstev z obrestmi. Upravičenec mora ARIS obveščati o spremembah velikosti konzorcijskih partnerjev, vključno z lastniškimi spremembam.

**Finančna konstrukcija** projekta mora izkazovati zaprto finančna konstrukcijo in skladnost s pravili državnih pomoči. Za zaprto finančno konstrukcijo se smatra tista, ki verodostojno izkaže in predvidi ustrezna potrebna sredstva konzorcija za izvedbo aktivnosti projekta do zaključka in vključuje zasebne vire in pričakovano sofinanciranje aktivnosti partnerjev v skladu s pravili državnih pomoči. Prijavitelj in prijava morata jasno v Obrazcih 1, 2 in 3 izkazati ustreznost in zaprtost finančne konstrukcije.

**Regija izvajanja -** sredstva se bodo delila na kohezijsko regijo Vzhodna Slovenija oziroma Zahodna Slovenija, in sicer v odvisnosti od tega, kje bo posamezen konzorcijski partner izvajal RR aktivnosti operacije. Vsak konzorcijski partner se mora opredeliti za eno izmed dveh kohezijskih regij, v kateri bo izvajal aktivnosti. Aktivnosti se lahko izvajajo le v kohezijski regiji, kjer ima posamezni konzorcijski partner sedež ali poslovno enoto[[14]](#footnote-15).

|  |
| --- |
| Sedež, poslovna enota mora biti na dan oddaje prijave vpisana v Poslovni register Slovenije oz. v Sodni register. Sredstva se bodo razporejala glede na umeščenost prijave (na ravni posameznega konzorcijskega partnerja) v posamezno kohezijsko regijo do zapolnitve višine sredstev, ki so na razpolago za posamezni kohezijski regiji. Konzorcijski partnerji se opredelijo glede na kohezijski regiji (NUTS2). Za opredelitev regij glej: <https://www.stat.si/dokument/5424/kohezijske_%20statisticne_obcine.xls>. Sprememba regije izvajanja po oddaji prijave ni dopustna. |

Če bi se ugotovilo, da operacija ni bila izvedena v kohezijski regiji, ki so jo posamezni konzorcijski partnerji opredelili v prijavi, ARIS odstopi od pogodbe o sofinanciranju operacije in zahteva vračilo že izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v proračun Republike Slovenije. Za vračilo sredstev so vsi konzorcijski partnerji odgovorni solidarno.

**Čas izvajanja projekta -** aktivnosti projekta se morajo izvajati najmanj 20 in največ 24 mesecev. Aktivnosti projekta se morajo zaključiti najpozneje do 30. 6. 2029. Projekt se ne sme začeti izvajati pred izdajo sklepa o izboru.

|  |
| --- |
| Prijavitelj utemelji skladnost z navedenim v vsebini in opisu projekta, zahtevanih časovnicah, predvideni dinamiki financiranja in s sprejemanjem pogojev javnega poziva. |

**Zahtevek za izplačilo -** upravičenec z oddanim zahtevkom za izplačilo uveljavlja upravičene stroške tako, da do roka, določenega v pogodbi o izvedbi in sofinanciranju, ARIS posreduje zahtevek za izplačilo z vso potrebno dokumentacijo (zahtevek za izplačilo). ARIS izvede ustrezne postopke obdelave zahtevka za izplačilo, da zagotovi pravilnost in upravičenost uveljavljanih stroškov in izdatkov s strani končnih prejemnikov.

**Poslovna skrivnost -** Zakon o dostopu do informacij javnega značaja informacijo javnega značaja opredeljuje kot: »Informacija javnega značaja je informacija, ki izvira iz delovnega področja organa, nahaja pa se v obliki dokumenta, zadeve, dosjeja, registra, evidence ali dokumentarnega gradiva, ki ga je organ izdelal sam, v sodelovanju z drugim organom, ali pridobil od drugih oseb.« Prijavitelje na javni poziv zato opozarjamo, naj tiste dele prijave, v katerih se nahajajo zaupni podatki, posebej označijo kot poslovno skrivnost. Vsi tisti deli prijave, ki ne bodo posebej označeni kot poslovna skrivnost, bodo ob morebitni zahtevi po vpogledu s strani drugih prijaviteljev posredovani v pregled drugim prijaviteljem, skladno z Zakonom o dostopu do informacij javnega značaja. Poslovno skrivnost se označi tako, da se v primeru krajše vsebine na začetku le-te jasno navede »POSLOVNA SKRIVNOST«, v primeru daljše vsebine celotne strani pa se navede »POSLOVNA SKRIVNOST« na vrhu strani. Napis »POSLOVNA SKRIVNOST« naj bo označen z dovolj velikimi črkami in izstopajočo barvo, da bo ob pregledu prijave takoj opazen. V tem primeru mora prijavitelj tudi pojasniti, zakaj je določena vsebina prijave označena kot poslovna skrivnost.

**Dejanski lastniki -** Register dejanskih lastnikov (RDL) je baza podatkov, v kateri se zbirajo podatki o dejanskih lastnikih z namenom zagotavljanja transparentnosti lastniških struktur poslovnih subjektov in onemogočanja zlorab poslovnih subjektov za pranje denarja in financiranje terorizma. Dejanski lastnik je vsaka fizična oseba, ki je končni lastnik poslovnega subjekta ali jo nadzira ali kako drugače obvladuje, ali fizična oseba, v imenu katere se izvaja transakcija.

|  |
| --- |
| Prijavitelj izpolni soglasje in izjavo o podatkih o dejanskih lastnikih (OBRAZEC 8).  |

## Pogoji za kandidiranje in način preverjanja vstopnih pogojev

V tej točki so navedeni pogoji za kandidiranje na javnem pozivu, ki jih morajo izpolnjevati prijavitelji in so predmet preverjanja s strani uradne osebe ARIS. V primeru, da katerikoli od navedenih pogojev ni izpolnjen, se ocenjevanje po kriterijih ne izvede, prijava pa se zavrne.

V postopek izbora se uvrstijo samo pravočasne in popolne prijave, oddane na elektronski način po portalu ARIS Digital Forms, ki izpolnjujejo pogoje iz točke 4 javnega poziva.

ARIS bo pogoje preverjala na podlagi navedb v obrazcih in izjavah, ki so del dokumentacije poziva, v javno dostopnih evidencah in bazah podatkov (evidence ARIS, FURS, AJPES, ZZZS, posredniškega telesa, izvajalskih teles posredniškega telesa,…) in/ali zahtevala dodatne obrazložitve, pojasnila, dokazila.

Posamezni pogoji se preverjajo (na strani ARIS) oziroma dokazujejo (na strani prijavitelja) z dokazili, izjavami in vpogledom v javno dostopne evidence in baze podatkov, kot izhajajo iz spodnje preglednice.

Če ARIS ugotovi, da prijavitelj v prijavi navaja napačne podatke ali da je podal lažno izjavo se prijava lahko zavrne.

**Dokazila in način preverjanja pogojev**

|  |  |  |  |
| --- | --- | --- | --- |
|  | **POGOJ** | **DOKAZILO** | **NAČIN PREVERJANJA POGOJA** |
| **Splošni pogoji za kandidiranje za konzorcijske partnerje** |
| Vsak konzorcijski partner mora izpolnjevati naslednje splošne pogoje za kandidiranje: |
| 1. | Je upravičenec skladno s 3. točko javnega poziva; | Prijava v celoti in Izjava o sprejemanju pogojev (Obrazec 4). | Preverljivo s prijavo in dostopnimi evidencami (SICRIS, ARIS Evidenca RO, AJPES, ebonitete) |
| 2. | Na dan oddaje prijave nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 evrov ali več na dan oddaje prijave); šteje se, da konzorcijski partner, ki je gospodarski subjekt, ne izpolnjuje obveznosti tudi, če na dan oddaje Prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta od oddaje prijave. Če konzorcijski partner na dan oddaje prijave izkazuje neporavnane zapadle finančne obveznosti, lahko naknadno in do roka, ki ga postavi ARIS pridobi ustrezno potrdilo davčnega organa, s katerim dokazuje izpolnjevanje pogoja.  | Prijava v celoti in Izjava o sprejemanju pogojev (Obrazec 4), Soglasje za pridobitev podatkov FURS (Obrazec 5). | Preverljivo s prijavo in dostopnimi evidencami pri FURS in poizvedbo na FURS |
| 3. | Na dan oddaje prijave nima neporavnanih zapadlih finančnih obveznosti v višini 50 evrov ali več do ministrstva oziroma do izvajalskih institucij ministrstva, pri čemer neporavnane obveznosti izhajajo iz naslova pogodb o (so)financiranju oziroma o dodelitvi javnih sredstev in so bile kot neporavnane in zapadle spoznane v pravnomočni odločitvi pristojnega sodišča. | Prijava v celoti in Izjava o sprejemanju pogojev (Obrazec 4). | Preverljivo s prijavo in poizvedbo pri ministrstvu oziroma izvajalskih institucijah ministrstva. |
| 4. | Med njim in ministrstvom oziroma izvajalskimi institucijami ministrstva niso bila pri že sklenjenih pogodbah o sofinanciranju s pravnomočno sodno odločbo ugotovljena kazniva dejanja iz 24. in 25. poglavja Kazenskega zakonika (Uradni list RS, št. 50/12 – uradno prečiščeno besedilo, 6/16 – popr., 54/15, 38/16, 27/17, 23/20, 91/20, 95/21, 186/21, 105/22 – ZZNšPP, 16/23 in 107/24 – odl. US) v povezavi s porabo javnih sredstev, dokler trajajo pravne posledice obsodbe za pravno osebo ali odgovorno osebo pravne osebe. | Prijava v celoti in Izjava o sprejemanju pogojev (Obrazec 4). | Preverljivo s prijavo in poizvedbo pri ministrstvu oz. izvajalskih institucijah ministrstva. |
| 5. | Ne prejema in ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17) in ni podjetje v težavah skladno z 18. točko člena 2 Uredbe GBER. | Prijava v celoti in Izjava o sprejemanju pogojev (Obrazec 4). | Preverljivo s prijavo in dostopnimi evidencami MGTŠ. |
| 6. | Ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje prijave ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, 176/21 – uradno prečiščeno besedilo, 178/21 – popr. 196/21 – odl. US, 157/22 – odl. US, 35/23 – odl. US, 57/23 – odl. US in 102/23) in ni v postopku likvidacije po ZGD-1. | Prijava v celoti in Izjava o sprejemanju pogojev (Obrazec 4). | Preverljivo s prijavo in dostopnimi evidencami v bazi AJPES. |
| 7. | Zanj ni podana prepoved poslovanja v razmerju do ministrstva v obsegu, kot izhaja iz 35. in 36. člena ZIntPK. | Prijava v celoti in Izjava o sprejemanju pogojev (Obrazec 4). | Preverljivo s prijavo in na aplikaciji Erar – Omejitve poslovanja. |
| 8. | Dejanski lastnik(i) družbe v skladu z 19. členom ZPPDFT-2. | Prijava v celoti in Izjava o sprejemanju pogojev (Obrazec 4), Soglasje in izjava in o podatkih o dejanskih lastnikih (Obrazec 8). | Preverljivo s prijavo, dostopnimi evidencami v bazi AJPES in poizvedbo pri organih nadzora izvajanja določb zakona. |
| 9. | Za iste upravičene stroške in aktivnosti, ki so predmet sofinanciranja v tem javnem pozivu, ni pridobil sredstev iz drugih javnih virov (sredstev evropskega, državnega ali lokalnega proračuna), vključno s pomočjo *de minimis* (prepoved dvojnega sofinanciranja). | Prijava v celoti in Izjava o sprejemanju pogojev (Obrazec 4). | Preverljivo s prijavo in poizvedbo pri ministrstvih oziroma izvajalskih institucijah ministrstev ter z dostopnimi evidencami oziroma informacijskimi sistemi (npr. ARACHNE) |
| 10. | Je iz predložene finančne konstrukcije prijavljenega projekta razvidno, da so v celoti zagotovljena sredstva za zaprtje finančne konstrukcije; pri tem morajo biti v sklopu zasebnih virov izkazana tudi morebitna premostitvena sredstva za del pričakovanih sredstev iz naslova tega javnega poziva; | Prijava v celoti in Izjava o sprejemanju pogojev (Obrazec 4), Finančni načrt (Obrazec 3). | Preverljivo s prijavo. |
| 11. | Niso v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo z notranjim trgom; | Prijava v celoti in Izjava o sprejemanju pogojev (Obrazce 4). | Preverljivo s prijavo in dostopnimi evidencami (evidence MF o dodeljenih in neupravičenih državnih pomočeh) |
| 12. | Niso dejavni v naslednjih sektorjih dejavnosti:1. predelava in trženje kmetijskih proizvodov, pri čemer je znesek pomoči določen na podlagi cene/količine proizvodov, kupljenih od primarnih proizvajalcev oz. zadevnega podjetja,
2. predelava in trženje kmetijskih proizvodov, pri čemer je pomoč pogojena z delnim ali celotnim prenosom na primarne proizvajalce,
3. za aktivnosti za lažje zaprtje nekonkurenčnih premogovnikov.
 | Prijava v celoti in Izjava o sprejemanju pogojev (Obrazec 4). | Preverljivo s prijavo in dostopnimi evidencami (AJPES, Poslovni imenik) |
| **Splošni in posebni pogoji za konzorcij** |
| 1. | Na javni poziv se lahko prijavi konzorcij izvajalcev raziskovalno-razvojne dejavnosti (v nadaljnjem besedilu: konzorcij), ki so za ureditev medsebojnih obveznosti in razmerij sklenili konzorcijsko pogodbo; | Prijava v celoti in Izjava o sprejemanju pogojev (Obrazec 4), Konzorcijska pogodba v skladu z vzorcem. | Preverljivo s prijavo. |
| 2. | Vsi sodelujoči v konzorciju so konzorcijski partnerji. Prijavitelj je tisti, ki v imenu konzorcija odda prijavo na javni poziv. Ostali sodelujoči v konzorciju so člani konzorcija. Podjetja so konzorcijski partnerji – podjetja, RO so konzorcijski partnerji – RO; | Prijava v celoti in Izjava o sprejemanju pogojev (Obrazec 4), Konzorcijska pogodba v skladu z vzorcem. | Preverljivo s prijavo. |
| 3. | Projekt konzorcij izvaja skladno s splošnimi in posebnimi pogoji za konzorcij; | Prijava v celoti in Izjava o sprejemanju pogojev (Obrazec 4), Konzorcijska pogodba v skladu z vzorcem. | Preverljivo s prijavo. |
| 4. | Konzorcij mora biti sestavljen iz najmanj dveh (2) in največ štirih (4) konzorcijskih partnerjev, izmed katerih je najmanj eden (1) organizacija za raziskave in širjenje znanja, kot opredeljeno v točki 4.2.4 javnega poziva in z Metodologijo za opredelitev organizacije za raziskovanje in širjenje znanja (Priloga 2) in eno (1) podjetje, kot opredeljeno v 4.2.3 točki javnega poziva; | Prijava v celoti in Izjava o sprejemanju pogojev (Obrazec 4), Izjava o opredelitvi organizacije za raziskave in širjenje znanja (Obrazec 7), Izjava v zvezi z določanjem velikosti podjetja (OBRAZEC 6), Konzorcijska pogodba v skladu z vzorcem. | Preverljivo s prijavo in dostopnimi evidencami (ARIS Evidenca RO, AJPES, ebonitete) |
| 5. | Konzorcij morajo sestavljati konzorcijski partnerji, ki so sodelovali v zaključenem aplikativnem projektu ARIS, bodisi kot prijavitelj, soizvajalec ali sofinancer. | Prijava v celoti in Prijavni obrazec (Obrazec 1), Izjava o sprejemanju pogojev (Obrazec 4),  | Preverljivo s prijavo in ARIS evidencami. |
| **Pogoji za konzorcijske partnerje – podjetja** |
| 1. | Podjetje je upravičenec skladno s 3. točko javnega poziva; | Prijava v celoti in Izjava o sprejemanju pogojev (Obrazec 4). | Preverljivo s prijavo in dostopnimi evidencami (AJPES, ebonitete, ARIS Evidenca RO). |
| 2. | Podjetje je gospodarska družba, ustanovljena po ZGD-1 ali ZZad; | Prijava v celoti in Izjava o sprejemanju pogojev (Obrazec 4). | Preverljivo s prijavo in dostopnimi evidencami (AJPES, ebonitete). |
| 3. | Podjetje ima ustanovljeno raziskovalno skupino, ki je vpisana v Zbirko podatkov o izvajalcih znanstvenoraziskovalne dejavnosti, ki jo vodi ARIS; | Prijava v celoti in Izjava o sprejemanju pogojev (Obrazec 4). | Preverljivo s prijavo in dostopnimi evidencami (ARIS Evidenca RO). |
| 4. | Podjetje ima na dan oddaje prijave na ta javni poziv v Poslovnem registru Slovenije/Sodnem registru vpisan sedež, poslovno enoto; | Prijava v celoti in Izjava o sprejemanju pogojev (Obrazec 4). | Preverljivo s prijavo in dostopnimi evidencami (Poslovni /Sodni register). |
| 5. | Kot prejemniki državne pomoči so seznanjeni in sprejemajo omejitvene pogoje (točka 11.1 javnega poziva) in dejavnike ter posledice, če se ugotovi da je v postopku dodelitve in izvajanja prišlo do resnih napak, nepravilnosti, goljufije ali kršitve obveznosti; | Prijava v celoti in Izjava o sprejemanju pogojev (Obrazec 4). | Preverljivo s prijavo. |
| 6. | Podjetje sprejema pravilo kumulacije državnih pomoči in sicer da skupna višina državne pomoči za projekte v zvezi z istimi upravičenimi stroški ne sme presegati največje intenzivnosti pomoči ali zneska državne pomoči, kot določa shema državnih pomoč; | Prijava v celoti in Izjava o sprejemanju pogojev (Obrazec 4). | Preverljivo s prijavo. |
| 7. | Ima državna pomoč po shemi državne pomoči spodbujevalni učinek samo v primeru, da je prijavitelj konzorcija v imenu konzorcija predložil prijavo na javni poziv pred začetkom izvajanja projekta; | Prijava v celoti in Izjava o sprejemanju pogojev (Obrazec 4). | Preverljivo s prijavo. |
| 8. | Državna pomoč se ne sme združevati s pomočjo, dodeljeno po pravilu de minimis, glede na enake upravičene stroške, če bi bile s tem presežene dovoljene meje intenzivnosti državnih pomoči; | Prijava v celoti in Predstavitev projekta (Obrazec 2), Finančni načrt (Obrazec 3),Izjava o sprejemanju pogojev (Obrazec 4). | Preverljivo s prijavo in dostopnimi evidencami (evidence MF o dodeljenih državnih pomočeh). |
| 9. | Konzorcijski partnerji - podjetja so z konzorcisjkimi partnerji - RO lastniško in upravljavsko nepovezani. | Prijava v celoti in Izjava o sprejemanju pogojev (Obrazec 4), Soglasje in izjava o podatkih o dejanskih lastnikih (OBRAZEC 8). | Preverljivo s prijavo in dostopnimi evidencami (AJPES, ebonitete). |
| 10. | Podana je izjava v zvezi z določanjem velikosti podjetja. | Prijava v celoti in Izjava o sprejemanju pogojev (Obrazec 4).izjava v zvezi z določanjem velikosti podjetja (OBRAZEC 6). | Preverljivo s prijavo in dostopnimi evidencami (AJPES; ebonitete). |
| **Pogoji za konzorcijske partnerje – RO** |
| 1. | RO je upravičenec skladno s 3. točko javnega poziva; | Prijava v celoti in Izjava o sprejemanju pogojev (Obrazec 4), Konzorcijska pogodba v skladu z vzorcem. | Preverljivo s prijavo in dostopnimi evidencami (ARIS Evidenca RO). |
| 2. | RO so organizacije za raziskave in širjenja znanja in so javni in zasebni zavodi ali visokošolski zavodi, vpisani v Zbirko podatkov o izvajalcih znanstvenoraziskovalne dejavnosti, ki jo vodi ARIS; | Prijava v celoti in Izjava o sprejemanju pogojev (Obrazec 4), Konzorcijska pogodba v skladu z vzorcem. | Preverljivo s prijavo in dostopnimi evidencami (ARIS Evidenca RO). |
| 3. | Gospodarske dejavnosti konzorcijskih partnerjev – RO ne bodo financirane iz javnih financ; | Prijava v celoti in Izjava o sprejemanju pogojev (Obrazec 4). | Preverljivo s prijavo. |
| 4. | RO v konzorciju ne nastopa z gospodarskimi družbami, ki so jih ustanovile skladno z zakonom, ki ureja gospodarske družbe (ZGD-1); | Prijava v celoti in Izjava o sprejemanju pogojev (Obrazec 4). | Preverljivo s prijavo in dostopnimi evidencami (AJPES; ebonitete). |
| 5. | RO morajo izpolniti Izjavo o opredelitvi organizacije za raziskave in širjenje znanja (Obrazec 7) po Metodologiji za opredelitev organizacije za raziskovanje in širjenje znanja. | Prijava v celoti in Izjava o sprejemanju pogojev (Obrazec 4), Izjava o opredelitvi organizacije za raziskave in širjenje znanja (Obrazec 7) | Preverljivo s prijavo. |
| **Pogoj za prijavitelja** |
| 1. | Prijavitelj je matična raziskovalna organizacija, ki je s soizvajalci zaključila aplikativni projekt ARIS v okviru javnih razpisov ARIS; | Prijava v celoti in Izjava o sprejemanju pogojev (Obrazec 4). | Preverljivo s prijavo in ARIS evidencami. |
| 2. | Prijavitelj deluje v imenu vseh konzorcijskih partnerjev. Za ureditev medsebojnih obveznosti in razmerij so konzorcijski partnerji sklenili konzorcijsko pogodbo za izvedbo projekta z vsebinami kot jih določa javni poziv; | Prijava v celoti in Izjava o sprejemanju pogojev (Obrazec 4), Konzorcijska pogodba v skladu z vzorcem. | Preverljivo s prijavo. |
| 3. | Prijavitelj v imenu konzorcija poda prijavo na javni poziv z vsemi potrebnimi obrazci in dokazili skladno z določili javnega poziva ter z ARIS v primeru izbora prijave za sofinanciranje podpiše pogodbo o sofinanciranju operacije; | Prijava v celoti in Izjava o sprejemanju pogojev (Obrazec 4), Konzorcijska pogodba v skladu z vzorcem. | Preverljivo s prijavo. |
| 4. | Vodja projekta je zaposlen pri prijavitelju in izpolnjuje pogoje za vodjo projekta po prvem odstavku 63. členu ZZrID. Skladno s 63. členom ZZrID je vodja raziskovalnega projekta lahko raziskovalec, ki ima izobrazbo, pridobljeno po študijskem programu tretje stopnje oziroma izobrazbo, ki ustreza ravni izobrazbe, pridobljene po študijskih programih tretje stopnje, in je v skladu z zakonom, ki ureja slovensko ogrodje kvalifikacij, uvrščena na 10. raven (doktorat znanosti). | Prijava v celoti in Izjava o sprejemanju pogojev (Obrazec 4). | Preverljivo s prijavo. |
| 5. | So podali izjavo o skladnosti projekta z določili učinkovitega sodelovanja.  | Prijava v celoti in Izjava o sprejemanju pogojev (Obrazec 4), Izjava o skladnosti projekta z določili učinkovitega poslovanja (obrazec 8). | Preverljivo s prijavo. |
| **Splošni pogoji za projekt** |
| Prijavljeni projekt mora izpolnjevati naslednje splošne pogoje: |
| 1. | Biti mora skladen z namenom, ciljem in s predmetom javnega poziva; | Prijava v celoti in Predstavitev projekta (Obrazec 2), Izjava o sprejemanju pogojev (Obrazec 4). | Preverljivo s prijavo. |
| 2. | Izvajati se mora v kohezijski regiji Vzhodna Slovenija in/ali kohezijski regiji Zahodna Slovenija; | Prijava v celoti in Predstavitev projekta (Obrazec 2), Finančni načrt (Obrazec 3),Izjava o sprejemanju pogojev (Obrazec 4). | Preverljivo s prijavo in dostopnimi evidencami (AJPES, ebonitete). |
| 3. | Uvrščen mora biti v eno od desetih prednostnih področij S5; | Prijava v celoti in Predstavitev projekta (Obrazec 2), Izjava o sprejemanju pogojev (Obrazec 4). | Preverljivo s prijavo. |
| 4. | Ne sme se pričeti izvajati pred oddajo prijavo na javni poziv; | Prijava v celoti in Predstavitev projekta (Obrazec 2), Izjava o sprejemanju pogojev (Obrazec 4). | Preverljivo s prijavo. |
| 5. | Izkazovati mora spodbujevalni učinek in nujnost pomoči v skladu s členom 6 Uredbe GBER; | Prijava v celoti in Predstavitev projekta (Obrazec 2), Izjava o sprejemanju pogojev (Obrazec 4). | Preverljivo s prijavo. |
| 6. | Ni in do izdaje sklepa o izboru prijave za sofinanciranje ne bo prejel financiranja iz javnih sredstev za isti namen; | Prijava v celoti in Predstavitev projekta (Obrazec 2), Izjava o sprejemanju pogojev (Obrazec 4). | Preverljivo s prijavo. |
| 7. | Čas trajanja izvedbe projekta ne sme biti krajši od 20 mesecev in daljši od 24 mesecev; | Prijava v celoti in Predstavitev projekta (Obrazec 2), Finančni načrt (Obrazec 3),Izjava o sprejemanju pogojev (Obrazec 4). | Preverljivo s prijavo. |
| 8. | Iz prijave mora biti razvidna ekonomska in finančna sposobnost za izvedbo projekta ter da ima konzorcij in posamezni konzorcijski partner v celoti zagotovljena sredstva za zaprtje finančne konstrukcije, kar pomeni, da so zagotovljena vsa sredstva za izvedbo projekta, upoštevaje pričakovana sredstva v okviru javnega poziva; | Prijava v celoti in Predstavitev projekta (Obrazec 2), Finančni načrt (Obrazec 3),Izjava o sprejemanju pogojev (Obrazec 4). | Preverljivo s prijavo. |
| 9. | Finančni načrt in višina sofinanciranja morata biti skladna s pravili državnih pomoči, kot jih opredeljuje javni poziv; | Prijava v celoti in Predstavitev projekta (Obrazec 2), Finančni načrt (Obrazec 3),Izjava o sprejemanju pogojev (Obrazec 4). | Preverljivo s prijavo. |
| 10. | Upoštevano mora biti pravilo kumulacije državnih pomoči - skupna višina državne pomoči za projekt v zvezi z istimi upravičenimi stroški ne bo presegla največje intenzivnosti pomoči ali zneska državne pomoči, kot to določa shema državnih pomoči, veljavna za ta javni poziv; | Prijava v celoti in Predstavitev projekta (Obrazec 2), Finančni načrt (Obrazec 3),Izjava o sprejemanju pogojev (Obrazec 4). | Preverljivo s prijavo. |
| 11. | Projekt mora biti skladen z okoljskim načelom »da se ne škoduje bistveno« (t.i. DNSH oz. »*Do No Significant Harm«*); | Prijava v celoti in Predstavitev projekta (Obrazec 2), Izjava o sprejemanju pogojev (Obrazec 4). | Preverljivo s prijavo. |
| 12. | Izkazovati mora skladnost s cilji področnih strategij, resolucij, nacionalnih programov; | Prijava v celoti in Predstavitev projekta (Obrazec 2), Izjava ob sprejemanju pogojev (Obrazec 4). | Preverljivo s prijavo. |
| 13. | Načrtovana višina sofinanciranja upravičenih stroškov je od 139.500, 00 EUR do 140.000,00 EUR. | Prijava v celoti in Predstavitev projekta (Obrazec 2), Finančni načrt (Obrazec 3), Izjava ob sprejemanju pogojev (Obrazec 4). | Preverljivo s prijavo. |

**ARIS lahko poleg zgoraj navedenih dokazil od prijavitelja zahteva še dodatna pojasnila in/ali dokazila ter preverja pogoje za kandidiranje še na druge načine.**

## Postopek izbora prijav

Za postopek ocenjevanja Znanstveni svet ARIS (v nadaljnjem besedilu: ZSA) s sklepom imenuje Zunanji ekspertni panel (v nadaljnjem besedilu: ZEP), ki ga sestavlja 14 članov, vsak za eno področje industrijskega ekosistema. ZEP za ocenjevanje prijav imenuje recenzente iz zbirke podatkov o recenzentih s pomočjo elektronske aplikacije, ki omogoča izbiro recenzentov glede na vsebino prijave. Posamezno prijavo ocenjujeta dva (2) recenzenta, ki sta strokovnjaka področja industrijskega ekosistema, v katerega je uvrščena prijava. Naloga recenzentov je izdelava individualne ocene za posamično prijavo in sodelovanje pri pripravi usklajene ocene. Če dosežeta soglasje glede ocene, podpišeta združeno delovno poročilo, ki postane usklajeno poročilo za ZEP. V primeru neusklajene ocene dveh (2) recenzentov se imenuje tretjega recenzenta. Ocena je usklajena, če sta o njej soglasna dva od treh recenzentov. V primeru, da tudi dva od treh recenzentov ne podata usklajene ocene, prijavo obravnava ZEP in odloči, ali se upošteva povprečje treh (3) individualnih ocen, ali pa se eno (1) individualno oceno izloči. Neodvisni strokovni nadzor nad konsistentnostjo ocenjevanja opravljajo znanstveni uredniki, ki jih na predlog ZEP imenuje ZSA. ZEP na podlagi usklajenih ocen recenzentov ob upoštevanju pravil, navedenih v nadaljevanju, pripravi predlog prednostnega seznama prijav. Predlog prednostnega seznama prijav obravnava ZSA in sprejme sklep o predlogu izbora prijav. Na podlagi sklepa ZSA direktor ARIS sprejme sklep o izboru prijav, s katerim odloči ali se prijava izbere ali ne izbere za sofinanciranje.

|  |
| --- |
| 14 industrijskih ekosistemov: letalsko-vesoljska in obrambna industrija, agroživilski sektor, gradbeništvo, kulturni in ustvarjalni sektorji, digitalna industrija, elektronska industrija, energetsko intenzivna industrija, energija iz obnovljivih virov, zdravstvo, mobilnost – promet – avtomobilska industrija, lokalno, socialno gospodarstvo in civilna varnost, prodaja na drobno, tekstilna industrija in turizem.[[15]](#footnote-16) |

**Podrobnejše pojasnilo o načinu izbora**

V postopek izbora se uvrstijo vse pravočasne, formalno popolne prijave, ki izpolnjujejo vse pogoje navedene v točki 4 javnega poziva. Postopek izbora prijav se vodi skladno s Splošnim aktom in je opisan v nadaljnjih odstavkih predmetne točke.

Pri izboru se upošteva naslednje splošne omejitve, in sicer:

* Če posamezna prijava ne doseže mejnega praga, ki za posamezen kriterij predstavlja tri (3) točke, in skupnega mejnega praga vsote vseh treh ocen, to je deset (10) točk, se ne more uvrstiti v izbor za sofinanciranje.
* Če je več prijav ocenjenih z enakim številom točk, se izmed teh višje uvrsti tista, ki bo imela več točk pri kriteriju »Družbeni in gospodarski vpliv«.
* Če je tudi po tem kriteriju več prijav z enakim številom točk, se kot odločujoči kriterij vzame število točk pri naslednjih kriterijih - upoštevaje vrstni red: 1.) »Znanstvena odličnost«, 2.) »Kakovost in učinkovitost izvedbe«.
* Če je tudi po upoštevanju teh kriterijev več prijav z enakim številom točk, se uvrsti višje prijava, ki načrtuje višjo vrednost projekta.
* Če je tudi po upoštevanju tega kriterija več prijav z enakim številom točk, se višje uvrsti tista prijava, ki je bila prva popolno oddana glede na čas oddaje.

Sklep o izboru se pošlje prijaviteljem, rezultati izbora prijav pa se objavijo na spletni strani ARIS.

Prijavitelji, katerih prijave so izbrane za sofinanciranje, so na podlagi sklepa o izboru prijav pozvani k podpisu pogodbe o sofinanciranju izvedbe operacije.

|  |
| --- |
| Če prijavitelj ne pristopi k podpisu pogodbe o sofinanciranju izvedbe operacije skladno s pisnim pozivom ARIS, se šteje, da je umaknil prijavo za pridobitev sredstev. V tem primeru lahko ARIS dodeli sredstva prijavitelju z najvišjim številom doseženih točk, ki je glede na opisan postopek izbora naslednji po vrstnem redu na seznamu pozitivno ocenjenih prijav. |

1. PRIPRAVA PRIJAV IN IZPOLNJEVANJE OBRAZCEV

Pri pripravi prijave je potrebno upoštevati strukturo predloženih obrazcev. Prijava je zasnovana tako, da zagotovi predstavitev pomembnih vidikov načrtovanega dela in hkrati omogoča strokovnjakom učinkovito oceno po merilih vrednotenja. Prijave bodo vrednotene take, kot so bile predložene, in ne glede na njihov potencial ob spremembah. To pomeni, da imajo priložnost financiranja samo prijave, ki uspešno naslavljajo vse zahtevane vidike.

1. Vsebina prijave

Prijava se šteje za popolno, če vsebuje vse pravilno in popolno izpolnjene naslednje obrazce 0–12, ki so sestavni del dokumentacije poziva:

1. Prijavni obrazec Digital Forms (Obrazec 0)
2. Prijavni obrazec (Obrazec 1)
3. Predstavitev projekta (Obrazec 2) in predstavitev projekta v angleškem jeziku (Obrazec 2a)
4. Finančni načrt (Obrazec 3)
5. Izjava o sprejemanju pogojev (Obrazec 4)
6. Soglasje za pridobitev podatkov FURS (Obrazec 5)
7. Izjava v zvezi z določanjem velikosti podjetja (Obrazec 6)
8. Izjava o opredelitvi organizacije za raziskave in širjenje znanja (ObrazceC 7)
9. Soglasje in izjava o podatkih o dejanskih lastnikih (Obrazec 8)
10. Izjava o skladnosti projekta z določili učinkovitega sodelovanja (OBRAZEC 9)
11. Izjava o skladnosti DNSH\_prijavitelj (OBRAZEC 10)
12. Podpisana konzorcijska pogodba (na osnovi OBRAZCA 11)
13. Parafiran vzorec Pogodbe o sofinanciranju operacije (OBRAZEC 12)

V primeru, da bo projekt izbran za sofinaciranje, bo prijavitelj izpolnil dokument »Zeleno proračunsko načrtovanje« (OBRAZEC 13); ta dokument ni sestavni del prijave, temveč ga bo potrebno izpolniti po prejemu sklepa o izboru:

1. Zeleno proračunsko načrtovanje (OBRAZEC 13)

|  |
| --- |
| Prijavitelji morajo uporabiti izključno obrazce iz dokumentacije poziva, ki se jih ne sme spreminjati. Vse obrazce morajo prijavitelji izpolniti v slovenskem jeziku, razen dela priloge Obrazec 0 in Obrazec 1 - Prijavni obrazec, kjer je treba del obrazca izpolniti v angleškem jeziku, in priloge Obrazec 2a - Predstavitev projekta v angleškem jeziku.Prijavo mora prijavitelj izpolniti in oddati preko spletne aplikacije ARIS Digital Forms, v katerem je zagotovljen enolični identifikator prijavitelja, ki ga določi ARIS. V celoti izpolnjene obrazce (Obrazci pod točko 1 do 12) je potrebno v spletno aplikacijo ARIS Digital Forms naložiti v digitalno podpisani pdf obliki.Vse zahtevane dokumente prijavitelj odda na portalu ARIS Digital Forms kot priloge k prijavi (za prijavo izbere obrazec ARIS-JP NAP-2025). Prijavitelj odda vse obrazce v obliki pdf, razen Obrazca 3, ki ga prijavitelj odda v xls obliki in v podpisani pdf obliki – prvi zavihek Obrazca 3.Prijavitelj predloži prav tako vse zahtevane obrazce za posamezne konzorcijske partnerje (Obrazec 4, 5, 6, 7, 8 in 9). Navedeni obrazci konzorcijskih partnerjev morajo biti podpisani s kvalificiranim digitalnim potrdilom zakonitega zastopnika konzorcijskega partnerja ali osebe, ki jo je ta pooblastil.Prijavitelj je dolžan preveriti ustreznost seštevkov in pravilnosti vnosov v vseh izpolnjenih obrazcih. |

Prijavo na javni poziv mora oddati prijavitelj konzorcija. Ta jo odda v imenu vseh konzorcijskih partnerjev.

Prijavitelje na javni poziv opozarjamo, naj tiste **dele prijave, v katerih se nahajajo zaupni podatki**, posebej označijo kot **poslovno skrivnost.** Vsi tisti deli prijave, ki ne bodo posebej označeni kot poslovna skrivnost, bodo ob morebitni zahtevi po vpogledu s strani drugih prijaviteljev posredovani v pregled drugim prijaviteljem, skladno z Zakonom o dostopu do informacij javnega značaja. Podatki v Prijavnem obrazcu Digital Forms (Obrazec 0) in Prijavnem obrazcu (Obrazec 1) ne morejo biti označeni kot poslovna skrivnost.

V Obrazcu 0 mora prijavitelj tudi pojasniti, zakaj je določena vsebina prijave označena kot poslovna skrivnost.

|  |
| --- |
| Prijava je popolna, če vsebuje pravilno in popolno izpolnjene vse zahtevane obrazce in dokazila. Pri tem morajo upoštevati navodila za izpolnjevanje, kot so zapisana v obrazcih, in se držati priporočil glede omejitev obsega strani.Če prijava ni popolna oz. tudi po pozivu za dopolnitev prijave ne bo obsegala vseh zgoraj navedenih sestavin, se bo takšna prijava zavrgla in je ARIS ne bo vsebinsko obravnavala. |

1. **Pojasnila ključnih pojmov v prijavnih obrazcih**[[16]](#footnote-17)

|  |  |
| --- | --- |
| Pojem | Pojasnilo |
| Polni naziv projekta | Določite polni naziv projekta. |
| Kratek naziv projekta | Določite kratek naziv projekta (največ 20 znakov). |
| Ključne besede projekta | Navedite največ pet (5) ključnih besed, ki ustrezno povzemajo in predstavljajo vsebino projekta.. |
| Partner (smiselno tudi v vlogah konzorcijski partner, prijavitelj konzorcija, podjetje, nosilec, člani konzorcija) | Je pravna oseba, ki se v nadaljnjih dokumentih okrajšano pojavlja kot RO ali podjetje (MP, SP, VP). Za ime partnerja pri navajanju v obrazcih uporabite naziv ali kratko ime podjetja partnerja. Kadar je zahtevan kratek naziv ali ime partnerja v obrazcih ali tabelah, določite in uporabite 3-mestno kratko oznako v velikih črkah. V nadaljevanju teh pojasnil je za različne oblike partnerja uporabljen (…). Pri navajanju partnerjev v tabelah uporabite enako zaporedje navajanja oz. zaporedno številko (v obrazcih tudi kot številka nosilca ali partnerja). |
| Ime in sedež (…) | Navedite ime/naziv pravne osebe in naslov sedeža ali poslovne enote, kjer se bo projekt izvajal. |
| Evidenčna številka (...) v evidenci raziskovalnih organizacij | Navedite evidenčno številko, pod katero je pravna ali fizična oseba vodena v Zbirki podatkov o izvajalcih znanstvenoraziskovalne dejavnosti. Pri prijavi na portalu ARIS Digital Forms in kadar je prijavitelj konzorcija ali konzorcijski partner članica javne univerze, se v relevantnem okencu kot prijavitelja ali partnerja konzorcija navede številka univerze, katere članica je fakulteta, v naslednjem okencu pa se navede/izbere fakulteta. |
| Zakoniti zastopnik (…) (ime in priimek) | Je oseba, ki zastopa partnerja, na podlagi zakona ali akta o ustanovitvi.Podpisnik zakonitega zastopnika je lahko tudi oseba, ki jo je zakoniti zastopnik pooblastil za zastopanje v pravnem prometu. |
| Kontaktna oseba (…) | Navedite kontaktno osebo za namene komunikacije in pridobivanja podrobnih pojasnil. |
| Področje prijave glede na prednostno področje S5 | Umestite projekt v eno od desetih prednostnih področij S5. → Navedete zgolj eno (1) prednostno področje. |
| Vrsta partnerja (podjetje) | Vrsta partnerja – podjetje določite skladno s prilogo I Uredbe GBER. → Uporabite VP (veliko), SP (srednje veliko) ali MP (malo/mikro podjetje). |
| RR projekt | Je raziskovalno-razvojni projekt, ki ga prijavitelj v imenu konzorcija prijavlja na javni poziv in ga konzorcijski partnerji kot končni prejemniki izvajajo. |

1. Izpolnjevanje prijave in obrazcev

Oddaja prijave se izvede v elektronski obliki v okviru elektronskega prijavnega sistema ARIS Digital Forms, v katerem je zagotovljen enolični identifikator prijavitelja.

**Obrazec 0\_Digital Forms**

Obrazec 0 izpolni prijavitelj konzorcija. Poleg osnovnih podatkov prijave projekta in partnerjev ter vrednosti prijavljenega projekta je potrebno določiti podatke za statistično evidenco prijave glede na raziskovalno vedo, klasifikacijo FORD/FOS in navedbo družbeno ekonomskega cilja, navesti podatke o vodji projekta in izpolniti preglednice in druga vsebinska polja (povzetek projekta v slovenskem in angleškem jeziku).

Pri izpolnjevanju Obrazca 0 sledite navodilom, ki so navedena v obrazcu samem.

Jasno opredelite, v kateri kohezijski regiji se bo projekt izvajal. Naknadno spreminjanje programskega območja izvajanja projekta ni mogoče.

Pri opredeljevanju velikosti podjetja sledite Prilogi Uredbe 651/2014/EU.

Pri izbiri področij industrijskega ekosistema in utemeljitvi uvrščanja si lahko več informacij preberete na naslednji spletni strani: <https://commission.europa.eu/strategy-and-policy/priorities-2019-2024/europe-fit-digital-age/european-industrial-strategy_sl>.

Pri uvrščanju projekta v prednostno področje uporabe veljavne Strategija pametne specializacije (S5) si lahko pomagate s Prilogo 3 dokumenta S5 Slovenska strategija trajnostne pametne specializacije, verzija 1.1, ki je dosegljiva na spletnem naslovu: <https://evropskasredstva.si/app/uploads/2024/02/Strategija-S5_verzija_1_1.pdf>.

Podrobnejša pojasnila glede klasifikacije družbenoekonomskih ciljev raziskovalno-razvojne dejavnosti so dostopna na spletni strani ARIS: <https://www.arrs.si/sl/gradivo/sifranti/klasif-druzb-ekon-09.asp>.

Podrobnejša pojasnila glede FORD klasifikacije so dostopna na spletni strani ARIS: <https://www.aris-rs.si/sl/gradivo/sifranti/klasif-znan-FOS.asp>

 **Obrazec 1 - Prijavni obrazec**

Pri izpolnjevanju Obrazcu 1 sledite navodilom, ki so navedena v obrazcu samem.

**Obrazec 2 - Predstavitev projekta v slovenskem in angleškem jeziku (Obrazec 2a )**

Dokument v angleškem jeziku služi namenu ocenjevanja prijavljenega projekta s strani tujih strokovnjakov. Dokument izpolni prijavitelj konzorcija skladno z vsebinskimi navedbami in zahtevami v samem dokumentu. Pri pripravi podatkov in podajanju vsebin je potrebno biti pozoren na zahtevano vsebino, ustrezne poudarke ter priporočila in omejitve glede obsega podatkov in celotne prijave.

V uvodnem delu prijavitelj navede:

* osnovne podatke projekta (polni in kratek naziv projekta, največ pet (5) ključnih besed projekta in področje prijave glede na prednostno področje S5),
* seznam konzorcijskih partnerjev s številko partnerja, nazivom partnerja, spletnim naslovom in kratkim nazivom partnerja.

Prijave za katere bo ugotovljeno, da izpolnjujejo vse pogoje, bodo ocenjene na podlagi kriterijev, kazalnikov in meril. ZZrID kot kriterije za izbor predlogov aktivnosti znanstvenoraziskovalne dejavnosti navaja znanstveno odličnost, družbeni in gospodarski vpliv ter kakovost in učinkovitost izvedbe[[17]](#footnote-18). ZZrID pravi, da se uporabo kriterijev, podrobnejše pogoje in kazalnike opredeli v Splošnih aktih ARIS[[18]](#footnote-19). Merila, načine izračuna, metode ocenjevanja pa v metodologiji kot izvedbenem aktu[[19]](#footnote-20).

Splošni akt o postopkih sofinanciranja pojme »kriterij«, »kazalnik« in »merilo« definira v 3. členu:

* kriterij je splošni element ocenjevanja, ki se uporablja pri ocenjevanju prijav za izbor predlogov aktivnosti znanstvenoraziskovalne dejavnosti. Kriteriji, ki se uporabljajo pri posameznem postopku za dodelitev sredstev, so določeni s tem splošnim aktom. Za vsak kriterij je določen nabor kazalnikov;
* kazalnik je element ocenjevanja znotraj posameznega kriterija, ki se uporablja pri ocenjevanju prijav za izbor predlogov aktivnosti znanstvenoraziskovalne dejavnosti. Kazalniki, ki se uporabljajo pri posameznem postopku za dodelitev sredstev, so določeni s tem splošnim aktom. Za vsak kazalnik je določen nabor meril;
* merilo je element ocenjevanja znotraj posameznega kazalnika, ki se uporablja pri ocenjevanju prijav.

Prijavitelji predstavijo in utemeljijo vsebine projekta, ki predstavljajo podlago za ocenjevanje projekta v skladu s tremi ocenjevalnimi kriterijih, in sicer:

1. Znanstvena odličnost.
2. Družbeni in gospodarski vpliv.
3. Kakovost in učinkovitost izvedbe.

**1 Znanstvena odličnost**

V Obrazcu 2 Predstavitev projekta morajo prijavitelji opredeliti in izkazati:

* cilji: jasnost in skladnost ciljev s pričakovanimi učinki projekta;
* relevanca: skladnost s strateškimi dokumenti;
* koncept: primernost predlagane metodologije, jasnost in verodostojnost zastavljenega koncepta;
* transdisciplinarnost: omogočanje povezovanja znanja, kompetenc in tehnologije na prednostnih področjih S5;
* ambicioznost in utemeljitev odličnosti s poudarkom na stanju raziskav v globalnem prostoru »beyond state-of-the-art«:
* novost, inovativnost in ambicioznost predlaganega projekta z jasno opredeljenim položajem glede na konkurenco;
* tehnološka pripravljenost - predstavitev sedanje ravni tehnološke pripravljenosti prijaviteljev z ustrezno razlago, kako bo projekt prispeval k napredovanju na višje ravni;
* predstavitev potencialne vključenosti v čezregijske in globalne verige vrednosti ter predstavitev mednarodno inovacijskega potenciala.

**Cilji: jasnost in skladnost ciljev s pričakovanimi učinki projekta**

Točka 1.4: Opredelite specifične cilje projekta. Jasna opredelitev ciljev projekta je ključnega pomena za določitev pričakovanih učinkov in uspeha raziskovalno-razvojnega projekta. Cilji morajo biti specifični, merljivi, dosegljivi in skladni z dolgoročnimi cilji projekta, kar zagotavlja, da se rezultati projekta uresničijo v pričakovanem obsegu in času. Cilj je razvoj inovativnih rešitev za obvladovanje kompleksnih izzivov, ki nosijo potencial za ustvarjanje dolgoročnih pozitivnih učinkov na znanstvene, tehnološke in industrijske procese.

**Relevanca: skladnost s strateškimi dokumenti**

Točke: 1.5, 1.6, 1.7: Osredotočite se na skladnost z evropskimi in nacionalnimi strateškimi cilji ter opišite kako prijavljeni projekt prispeva k večji konkurenčnosti in inovativnosti s tem ko sledi širšim ciljem in politikam EU. Projekt mora biti skladen z evropskimi okoljskimi smernicami in regulativami. Utemeljite relevantnost predlaganega projekta z vidika prispevka v uresničevanju strateških razvojnih ciljev Slovenije in Europske unije ter s tehnološkega in razvojno tržnega vidika.

|  |
| --- |
| Prijavitelji morajo svoj projekt navezati na naslednje strateške dokumente:* Program evropske kohezijske politike v obdobju 2021-2027 v Sloveniji;
* Slovenska strategija pametne specializacije (S5);
* Resolucija o znanstvenoraziskovalni in inovacijski strategiji Slovenije 2030 (ZRISS 2030);

Ključnega pomena je vzpostavitev znanstvenoraziskovalne dejavnosti kot horizontalne dejavnosti, ki povezuje področja. Pri določanju prednostnih področij je treba izhajati iz okolja ERA ter prednostnih področij, določenih v njenem okviru. Prednostna področja je treba opredeliti na podlagi partnerstva med gospodarstvom, ustanovami znanja, državo in drugimi deležniki.HORIZONTALNA NAČELA ZA IZBOR PROJEKTOV / PROGRAMOV[[20]](#footnote-21)Splošna horizontalna načela: poleg načel, ki jih je treba upoštevati v skladu z veljavnimi nacionalnimi predpisi, bodo morali projekti/programi: * prispevati k doseganju ciljev in rezultatov na ravni cilja politike, prednostne naloge in specifičnega cilja in neposrednih učinkov,
* izkazovati realno izvedljivost v obdobju, za katerega velja podpora,
* izkazovati ustreznost ter sposobnost upravičencev,
* izkazovati ustreznost ciljnih skupin,
* zagotavljati trajnost predvidenih oziroma načrtovanih rezultatov,
* upoštevati načela nediskriminatornosti, enakih možnosti, vključno z dostopnostjo za invalide, enakosti spolov,
* prispevati k uravnoteženemu regionalnemu razvoju,
* zagotavljati stroškovno učinkovitost,
* izkazovati skladnost s prilogo DNSH – Tehnična merila za izbor projektov za izpolnjevanje načela, da se ne škoduje bistveno,
* izkazovati skladnost s prilogo Omilitveni ukrepi in priporočili, z vidika upoštevanja relevantnih omilitvenih ukrepov in v največji možni meri tudi relevantnih priporočil.

PRISPEVEK K HORIZONTALNIM CILJEM[[21]](#footnote-22):1. Odprtost in sodelovanje v mednarodnem prostoru.
2. Odprta znanost za izboljšanje kakovosti, učinkovitosti in odzivnosti raziskav.
3. Družbeno odgovorna znanost (etika in integriteta v raziskavah in pri raziskovalkah in raziskovalcih).
4. Zagotavljanje enakosti spolov na področju raziskav in inovacij.
 |

**Koncept: primernost predlagane metodologije, jasnost in verodostojnost zastavljenega koncepta:**

Točka 1.1: opišite in pojasnite celoten (overall) koncept, na katerem temelji projekt. Opišite umestitev projekta od ideje do aplikacije oz. od laboratorija do trga. Razložite celoten koncept raziskovalno-razvojnega projekta, vključno z metodologijo, ki bo uporabljena za dosego ciljev. Pojasnite jasnost in verodostojnost projekta ter kako se bo metodologija projekta izvajala v različnih fazah raziskovalno-razvojnega procesa. Ocenjuje se zanesljivost predlagane metodologije vključno s temeljnimi koncepti, modeli, predpostavkami, interdisciplinarnimi pristopi, ustreznim upoštevanjem razsežnosti spola v vsebini raziskav in inovacij ter kakovostjo praks odprte znanosti, vključno z izmenjavo in upravljanjem rezultatov raziskav ter sodelovanjem državljanov, civilne družbe in potencialnih končnih uporabnikov.

**Transdisciplinarnost: omogočanje povezovanja znanja, kompetenc in tehnologije na prednostnih področjih S5:**

Točka 1.1: osredotočite se na transdisciplinarnost raziskovalno-razvojnega projekta. Opišite kako predlagani projekt omogoča povezovanje znanj, kompetenc in tehnologije na prednostnih področjih S5 ter kakšna je kakovost in izvedljivost zastavljenega koncepta. Cilj je ustvariti doloročne koristi za družbo in gospodarstvo, omogočiti aktivno in integrirano sodelovanje z namenom skupnega ustvarjanja novih znanj, rešitev in inovacij.

**Ambicioznost in utemeljitev odličnosti s poudarkom na stanju raziskav v globalnem prostoru »beyond state-of-the-art«:**

Točka 1.2: jasno opredelite položaj glede na konkurenco. Opišite možnost prebojnosti projekta, načrtovanih ciljev, vključenih konceptov, vprašanj in problemov ter uporabljenih metod in pristopov. Prav tako vključite elemente tehnološke pripravljenosti. Pojasnite, kako bo projekt prispeval k napredovanju na višje ravni tehnološke pripravljenosti. Pojasnite tudi potencialno vključenost v globalne verige vrednosti ter mednarodni inovacijski potencial, saj se lahko nanaša na to, kako bo projekt vplival na širše globalne raziskovalne in tehnološke trende ter inovacije.

Točka 1.3. opišite mednarodni inovacijski potencial, ki ga ima prijavljeni projekt. Osredotočite se na mednarodni inovacijski potencial in vključenost v čezregijske in globalne verige vrednosti, opišite, kako bo projekt vplival na širšo mednarodno sfero, bodisi z novimi proizvodi in storitvami, bodisi z inovacijami, ki jih projekt prinaša na trg. Točka temelji na povezanosti z globalnimi verigami vrednosti in potencialu za globalno konkurenco, ki sta ključna za obravnavo tega področja.

**2 Družbeni in gospodarski vpliv**

V Obrazcu 2 Predstavitev projekta morajo prijavitelji opredeliti in izkazati:

* navezavo industrijske raziskave (TRL 3-4) v okviru aktivnosti projekta na zaključen aplikativni projekt.
* ambicioznost in izvedljivost akcijskega načrta nadaljnjega razvoja rezultatov po lestvici tehnološke pripravljenosti po izvedbi projekta, ki vključuje razširjanje in izkoriščanje rezultatov ter akcijski načrt inovacijske faze ter razvoja in vpeljave novih produktov, storitev in procesov na trg,
* prispevek projekta k doseganju pričakovanih rezultatov in učinkov javnega poziva,
* pričakovani učinki projekta na izboljšanje inovacijske zmogljivosti, vključevanje novih znanj, vključenost v globalne verige vrednosti in s tem krepitev konkurenčnosti in rasti podjetij z razvojem inovacij, ki izpolnjujejo potrebe evropskega in globalnih trgov,
* izkazovanje širšega družbenega vpliva projekta oziroma odgovarjanje na družbene izzive z jasno opredeljenimi ciljnimi skupinami,
* učinkovitost predlaganih ukrepov za izkoriščanje in razširjanje rezultatov projekta (vključno z upravljanjem pravic intelektualne lastnine), javno predstavljanje (popularizacija) projekta in obvladovanje raziskovalnih podatkov ter ustreznost načrta upravljanja z inovacijami in intelektualno lastnino (strategija zaščite, izkoriščanja, razširjanja).

**Ambicioznost in izvedljivost akcijskega načrta nadaljnjega razvoja rezultatov po lestvici tehnološke pripravljenosti ki vključuje razširjanje in izkoriščanje rezultatov ter akcijski načrt inovacijske faze ter razvoja in vpeljave novih produktov, storitev in procesov na trg**

Točka 2.4: predstavitite tržni potencial rezultatov projekta, vključujoč analizo trga, konkurence, tržne prednosti in slabosti ter načrt za razširjanje in izkoriščanje rezultatov. Prav tako opredelite, kako boste vključiti informacije o dostopu do ciljnih trgov, strategijo za upravljanje intelektualne lastnine, zaščito znanja in konkretne ukrepe za izvedbo na trgu. Osredotočite se na razvoj, optimizacijo in prehod iz raziskovalnih faz v industrijsko aplikacijo, pri čemer je potrebno skrbno načrtovati in obvladovati tveganja. Opišite, kako bo predlagana inovacija (izdelek, proces, storitev) uspešno prešla iz raziskovalne faze v fazo komercializacije, kar vključuje načrtovanje trženja, dostopa do novih trgov in implementacije rezultatov na trgu.

|  |
| --- |
| Priporočila, s kakšnimi koraki zastavite napredek do trga[[22]](#footnote-23)Pri načrtu razvoja od TRL 4 do trga (TRL 5-9) upoštevajte:* stopnjo poslovne pripravljenosti: stopnja pripravljenosti in pričakovana sprememba po zaključku izvedbe projekta,
* raven pripravljenosti strank: pričakovana raven pripravljenosti vezana na projekt in predviden načrt po izvedbi projekta,
* tržni potencial: tržni potencial razvitega izdelka/storitve/procesa glede na obstoječi trg in trende, konkurenco, tržne prednosti, slabosti, priložnosti in nevarnosti za uveljavljanje izdelka/storitve/procesa,
* raven pripravljenosti IPR: raven pripravljenosti IL, vezano na projekt, predvidene aktivnosti razširjanja in izkoriščanja IL (strategija, kako bodo razširjali, izkoristili, zaščitili).
 |

Točka 2.2: pojasnite, kako bo projekt prispeval h krepitvi konkurenčnosti in rasti podjetij ter kako bo okrepil partnerstva s ključnimi deležniki, kar je ključno za uspešno izvedbo akcijskega načrta faze TRL (3-4). Opišite, kakšen učinek ima prijavljen projekt na lokalni, regionalni, nacionalni in evropski ravni, kar prav tako podpira izvajanje tržnih in komercialnih aktivnosti po zaključku raziskovalnega dela.

|  |
| --- |
| V točki 2.2 upoštevajte koristi in uporabo rezultatov, ki jih projekt lahko prinese. Predstavite koristi soustvarjanja novega znanja med industrijo in akademsko sfero[[23]](#footnote-24):* opišite koristi soustvarjanja znanja za industrijo: prispevanje k izpolnjevanju družbenih potreb, ustvarjanje družbenega vpliva, izboljšanje industrijskih raziskav, dostop do izmenjave talentov in spretnosti, povečanje uporabe socialnih in organizacijskih inovacij na delovnem mestu, dostop do javno financiranih raziskovalnih projektov, delitev tveganja zaradi preskušanja novih zamisli in tehnologij, izboljšanje izdelkov ali storitev in izboljšanje konkurenčnosti podjetij;
* opišite koristi soustvarjanja znanja za raziskovalne organizacije: prispevanje k izpolnjevanju družbenih potreb, ustvarjanje družbenega vpliva, spodbujanje razvoja spin-off podjetij, skupnih projektov in publikacij, uporaba rezultatov raziskav v industriji, izpostavljenost industriji, izmenjave spretnosti in dostop do infrastruktur, povečanje uporabe socialnih in organizacijskih inovacij, izboljšanje zaposljivosti študentov in raziskovalcev ter finančne priložnosti (vključno z več možnostmi financiranja).
 |

**Prispevek projekta k doseganju pričakovanih rezultatov in učinkov javnega poziva**

Točka 2.1: opišite, kako se doseganje rezultatov odraža v vrednosti kazalnikov. Opišite tudi prepreke in ovire, ki lahko vplivajo na dosego pričakovanih učinkov, ter okvirne zahteve (kot so uredbe in standardi), ki jih je treba upoštevati.

**Pričakovani učinki projekta na izboljšanje inovacijske zmogljivosti, vključevanje novih znanj, vključenost v globalne verige vrednosti in s tem krepitev konkurenčnosti in rasti podjetij z razvojem inovacij, ki izpolnjujejo potrebe evropskega in globalnih trgov**

Točka 2.2: pojasniti morate, kako bo projekt prispeval k krepitvi konkurenčnosti in rasti podjetij, predvsem skozi razvoj inovacij, ki sledijo potrebam evropskih in globalnih trgov. To vključuje tudi učinke na lokalni, regionalni, nacionalni in evropski/mednarodni ravni ter krepitev partnerstev z relevantnimi deležniki.

|  |
| --- |
| Vključite svoje primere rezultatov in učinkov, na katere bi projekt pomembno in neposredno vplival. Izhajajte iz vključenost v globalne verige vrednosti. |

**Izkazovanje širšega družbenega vpliva projekta oziroma odgovarjanje na družbene izzive z jasno opredeljenimi ciljnimi skupinami**

Točka 2.3: predstavite širši družbeni vpliv projekta ter pojasnite, na katere družbene izzive se prijavljeni projekt odziva in kako. To vključuje tudi opredelitev ciljnih skupin, ki bodo imele koristi od izvedbe projekta, ter utemeljitev, kako bodo rezultati projekta vplivali na te skupine in širšo družbo. Opišite tudi, kako spodbujate h gospodarskemu napredku in kako le-ta vpliva na izboljšanje npr. kakovosti življenja, zmanjševanju regionalnih razlik ter kako prispevate k celostnemu razvoju države, zmanjšujete neenakosti in spodbujate socialno kohezijo.

Točka 2.5 Komunikacijske aktivnosti so pogosto ključne za uspešno širjenje rezultatov projekta, dviganje ozaveščenosti o dosežkih ter vpliv projekta na širšo skupnost.

**Učinkovitost predlaganih ukrepov za izkoriščanje in razširjanje rezultatov projekta (vključno z upravljanjem pravic intelektualne lastnine), javno predstavljanje (popularizacija) projekta in obvladovanje raziskovalnih podatkov ter ustreznost načrta upravljanja z inovacijami in intelektualno lastnino (strategija zaščite, izkoriščanja, razširjanja).**

|  |
| --- |
| Pri načrtu izkoriščanja in razširjanja IL upoštevajte aktualne smernice: V zvezi z upravljanjem intelektualnih sredstev pri skupnih raziskovalnih in inovacijskih dejavnostih ter priporočili glede projektov, ki se večinoma financirajo iz javnih sredstev, se priporoča upoštevanje smernic iz kodeksa ravnanja na področju upravljanja intelektualnih sredstev za valorizacijo znanja[[24]](#footnote-25) v evropskem raziskovalnem prostoru.Raziskovalno-razvojni programi in projekti naj smiselno upoštevajo Priporočilo Sveta (EU) 2022/2415 z dne 2. decembra 2022 o vodilnih načelih za valorizacijo znanja[[25]](#footnote-26) in povezane kodekse EK, zlasti Priporočilo Komisije (EU) 2023/499 z dne 1. marca 2023 o kodeksu ravnanja na področju upravljanja intelektualnih sredstev za valorizacijo znanja v evropskem raziskovalnem prostoru[[26]](#footnote-27) ter Priporočilo Komisije (EU) 2023/498 z dne 1. marca 2023 o kodeksu ravnanja na področju standardizacije v Evropskem raziskovalnem prostoru[[27]](#footnote-28). V okviru sodelovalnega projekta je pomemben razvoj skupne strategije upravljanja intelektualnih sredstev, vključno s premisleki o splošnem znanju, izmenjavi podatkov, vrednotenju, skupnem upravljanju in lastništvu intelektualne lastnine, odprti znanosti, praksah odprtih inovacij in prispevkih k standardizaciji; del strategije so tudi dogovori o zaupnosti, lastništvu podatkov in zasebnosti podatkov ter politiki glede navzkrižja interesov.Pri oblikovanju strategije za upravljanje in zaščito znanja je potrebno upoštevati načela odprte znanosti. Skladno z 41. členom[[28]](#footnote-29) Zakona o znanstvenoraziskovalni in inovacijski dejavnosti morajo biti vse recenzirane znanstvene objave, ki izhajajo iz izvajanja raziskovalnega projekta, objavljene v odprtem dostopu. |

Točka 2.4: opišite strategijo zaščite, izkoriščanja in razširjanja rezultatov projekta, vključno z obvladovanjem intelektualne lastnine, upravljanjem raziskovalnih podatkov in metodami popularizacije projekta. Opišite, kako bodo rezultati razširjeni ter kako bo upravljanje z intelektualno lastnino prispevalo k uspešnemu tržnemu sprejemu.

Točka 2.5: vključitev komunikacijskih aktivnosti za širjenje rezultatov in povečanje prepoznavnosti projekta med širšo javnostjo, kar vpliva na razumevanje pomembnosti rezultatov in njihovega vpliva.

**3 Kakovost in učinkovitost izvedbe**

V Obrazcu 2 Predstavitev projekta morajo prijavitelji opredeliti in izkazati:

* kakovost, primernost, učinkovitost in izvedljivost predloga projekta z vidika zagotavljanja stroškovne/ekonomske učinkovitosti in racionalnosti, vključno z ustreznostjo dodeljevanja nalog in razporeditvijo sredstev,
* ustreznost in usposobljenost konzorcijskih partnerjev projekt za izvedbo operacije (izkazovanje komplementarnosti, interdisciplinarnosti, strokovnosti in referenc predlaganih ključnih kadrov, tudi z vidika vodenja primerljivih projektov),
* ustreznost upravljanja vključno z upravljanjem morebitnih inovacij, intelektualne lastnine in tveganj oziroma ovir pri preseganju obstoječih znanj.

Kriterij »Kakovost in učinkovitost izvedbe« je v Obrazcu 2 Predstavitev projekta predstavljen široko in je razdeljen na več točk. Primer: predstavite strukturo delovnega načrta, časovni razpored, opredelite faze projekta, kakšna so kjučna tveganja, ki se pojavijo pri izvajanju projekta, opišite organizacijsko strukturo ter strukturo upravljanja, opišite sestavo konzorcija, predstavite ekonomičnosti projekta itd, zato v nadaljevanju predstavljamo razlago posameznih točk, v pomoč pri izpolnjevanju obrazca.

Posamezne točke Obrazca 2 Predstavitev projekta, se lahko znotraj kriterija »Kakovost in učinkovitost izvedbe« pojavijo večkrat, saj so kazalniki med seboj vsebinsko povezani, posamezna točka se lahko pojavi tudi znotraj vseh treh kazanikov kriterija.

**Kakovost, primernost, učinkovitost in izvedljivost predloga projekta z vidika zagotavljanja stroškovne/ekonomske učinkovitosti in racionalnosti, vključno z ustreznostjo dodeljevanja nalog in razporeditvijo sredstev**

3.14: pojasnite, kako bodo zagotovljena potrebna sredstva za izvedbo projekta, kako bodo sredstva racionalno in učinkovito porazdeljena med različne aktivnosti ter kako bo zagotovljena ekonomičnost projekta skozi celoten časovni okvir. Opišite, kako bodo izbrani partnerji ali izvajalci glede na stroškovno učinkovitost. Kakšna bo finančna struktura, kateri so glavni viri financiranja in kako bodo ti viri podprli izvedbo nalog v različnih fazah projekta. Kako bodo zagotovljeni zasebni viri ter sofinanciranje in druge oblike zunanjega financiranja.

3.4. Opišite, kako so naloge razporejene med partnerje ter kako je načrtovana izvedba nalog. To je ključnega pomena za zagotovitev ekonomske učinkovitosti, saj je racionalna razporeditev nalog pomemben dejavnik pri obvladovanju stroškov.

3.5. Organizacijska struktura in postopek sprejemanja odločitev vključuje vprašanje ekonomske učinkovitosti. Pojasnite, kako bo organizacijska struktura omogočila učinkovito sprejemanje odločitev v zvezi s finančno porazdelitvijo in razporeditvijo nalog, ki bo zagotovila stroškovno učinkovitost. Prav tako je pomembno, da so odgovorne osebe za finančno odločanje in spremljanje porabe sredstev jasno opredeljene.

3.7. Učinkovito upravljanje z rezultati (innovation management): opišite, kako bo vodenje in upravljanje projekta zagotavljalo dosego rezultatov na način, ki bo tudi stroškovno učinkovit. Pomembno je, da v tej fazi razmislite o optimizaciji stroškov in virov pri izvajanju inovacijskih nalog ter da so rezultati projektov doseženi ob čim manjših stroških.

3.8. Sestava konzorcija in dodana vrednost sodelovanja: pojasnite, kakšna je dodana vrednost sodelovanja posameznih partnerjev. To vključuje tudi vprašanje, kako so dodeljene naloge in sredstva, da se doseže ekonomska učinkovitost in racionalnost znotraj konzorcija, ter kako vsaka organizacija prispeva k skupnemu cilju ob zagotavljanju stroškovne racionalnosti.

|  |
| --- |
| Vse te točke so povezane z zagotavljanjem ekonomičnosti projekta, pa tudi z načinom, kako se naloge razporejajo, sredstva porazdelijo in spremljajo znotraj projekta. |

Ostale točke, ki vsebinsko ustrezajo Kakovosti, primernosti, učinkovitosti in izvedljivosti predloga projekta:

3.1. Struktura delovnega načrta: pojasnite, kako bo delovni načrt organiziran, kako bo omogočal učinkovito izvedbo projeka in dosego ciljev v skladu z zahtevami.

3.2. Časovni razpored aktivnosti (Gantogram): omogoča učinkovito spremljanje napredka in zagotavljanje, da se projekt izvaja v skladu s časovnimi okviri.

3.3. PERT diagram: pomaga pri učinkovitem usklajevanju nalog in preprečevanju napak pri usklajevanju nalog, kar povečuje učinkovitost izvedbe projekta.

3.4. Podroben opis dela: pomaga pri učinkovitem dodeljevanju nalog in zagotavljanju, da bodo vsi ključni rezultati doseženi pravočasno.

3.5. Organizacijska struktura in postopek sprejemanja odločitev: ustrezna organizacijska struktura zagotavlja, da so vse naloge in odgovornosti jasno dodeljene, kar povečuje učinkovitost izvedbe projekta.

3.13. Raziskovalno-razvojne kapacitete: dober vpogled v raziskovalno-razvojne kapacitete omogoča boljšo pripravljenost za izvedbo nalog, povečuje učinkovitost in zagotavlja, da bodo raziskovalni cilji doseženi.

**Ustreznost in usposobljenost konzorcijskih partnerjev projekta za izvedbo operacije (izkazovanje komplementarnosti, interdisciplinarnosti, strokovnosti in referenc predlaganih ključnih kadrov, tudi z vidika vodenja primerljivih projektov).**

Točka 3.8: Sestava konzorcija in dodana vrednost sodelovanja: opišite pomembnost sestave konzorcija, prispevek vsakega partnerja k projektu in kakšno dodano vrednost sodelovanja imajo. Pojasnite, kako partnerji prispevajo k usklajenosti in usposobljenosti za izvedbo projekta ter kako so njihove kompetence komplementarne. Pojasnite, kako sta interdisciplinarni pristop in strokovnost, potrebna za uspešno izvedbo projekta.

Točka 3.9: Kompetence konzorcija: predstavite kompetence in znanja vseh partnerjev konzorcija. Tu se lahko jasno pokažejo strokovne reference in usposobljenost ključnih kadrov, vključno z njihovimi izkušnjami pri vodenju podobnih raziskovalno-razvojnih projektov. Pojasnite, kakšen poudarek je na posameznih partnerjih in njihovem prispevku v smislu strokovnosti in izkušenj na specifičnih področjih.

Točka 3.11: Ustreznost kompetenc osebja – vodja projekta in ostalo osebje: predlagate ključne osebe, vključno z njihovimi kvalifikacijami, izkušnjami in relevantnimi referencami na področju raziskovalno-razvojnih projektov. Utemeljite, kako so vodja projekta in ostalo osebje primerni za vodenje in uspešno izvedbo projekta, kar je pomemben del tega kriterija.

|  |
| --- |
| Vse zgoraj omenjene točke naj zagotovijo jasen pregled kompetenc, usposobljenosti in izkušenj, ki so ključne za uspešno izvedbo projekta, z vidika kadrovskih virov, interdisciplinarnosti in strokovnosti konzorcija. |

Ostale točke, ki vsebinsko ustrezajo Kakovosti, primernosti, učinkovitosti in izvedljivosti predloga projekta:

3.1. Struktura delovnega načrta: določanje nalog in odgovornosti pomaga pri zagotavljanju, da so naloge razdeljene med kompetentne partnerje in njihove ekipe.

3.5. Organizacijska struktura in postopek sprejemanja odločitev: pojasnitev vodenja in odločanja v okviru konzorcija omogoča zagotavljanje, da bodo odgovorne osebe in partnerji usposobljeni za izvedbo nalog in sprejemanje ključnih odločitev.

3.10. Pretekle raziskovalno-razvojne reference konzorcijskih partnerjev: zgledne pretekle reference omogočajo oceno usposobljenosti partnerjev in njihovih ključnih kadrov za izvedbo podobnih projektov.

3.13. Raziskovalno-razvojne kapacitete: predstavitev raziskovalnih kapacitet in strokovnih virov partnerjev dokazuje, da so kadri za izvedbo projekta usposobljeni in pripravljeni.

**Ustreznost upravljanja vključno z upravljanjem inovacij, intelektualne lastnine in tveganj oziroma ovir pri preseganju obstoječih znanj**

Točka 3.7. Učinkovito upravljanje z rezultati (innovation management): opišite, kako bo organizacija zagotovila učinkovito upravljanje z inovacijami, kar vključuje način, kako se bodo raziskovalni rezultati uporabljali, kako bodo usmerjeni v nove inovacije, ter kako bo ta proces obvladan z vidika organizacije. Prav tako se tukaj obravnavajo mehanizmi, ki bodo pomagali premagati ovire pri uvajanju novih znanj in prebojih, vključno s spremljanjem in obvladovanjem tveganj, povezanih z inovacijami.

Točka 3.5: Organizacijska struktura in postopek sprejemanja odločitev: kako bo organizacijska struktura omogočila učinkovito upravljanje projekta in sprejemanje odločitev v povezavi z inovacijami, intelektualno lastnino ter tveganji. Jasno opredelite postopke in odgovornosti, kako bo upravljanje tveganj in obvladovanje ovir potekalo učinkovito.

Točka 3.6. Pojasnite ustreznost organizacijske strukture in mehanizmov sprejemanja odločitev: izpostavite, kako bosta organizacijska struktura in mehanizem sprejemanja odločitev omogočila obvladovanje tveganj, reševanje izzivov pri preseganju obstoječih znanj ter kako bosta zagotovila učinkovito upravljanje intelektualne lastnine.

Točka 3.12: Ključna infrastruktura in tehnična oprema: pojasnite, kako boste zagotovili ustrezne tehnične vire za izvedbo naprednih raziskav in inovacij, ki bodo omogočili preseganje obstoječih znanj. V tem kontekstu je pomembno, da pojasnite, kako bo oprema podprla obvladovanje tveganj, povezanih z razvojem novih tehnologij.

Točka 3.14: Učinkovitost in izvedljivost finančnega načrta: opišite, kakšno bo financiranje in upravljanje tveganj v zvezi s financiranjem inovacij in obvladovanjem intelektualne lastnine. Pojasnite, kakšen pomen ima ustrezna dodelitev sredstev za obvladovanje tveganj in izzivov za uspeh projekta.

|  |
| --- |
| Pojasnite, kako zgoraj omenjene točke prispevajo k celovitem pristopu, k obvladovanju tveganj, intelektualni lastnini ter uvajanju novih znanj in inovacij znotraj projekta. |

Ostale točke, ki vsebinsko ustrezajo Ustreznosti upravljanja:

3.1. Struktura delovnega načrta: utemeljite delovni načrt in naloge proejkta ter opišite vsebino, ki je ključnega pomena za obvladovanje inovacij ter tveganj in ki omogoča jasno določitev nalog ter odgovornosti za upravljanje s tveganji ter integracijo inovacij.

3.2. Časovni razpored aktivnosti (Gantogram): določite časovne okvirje za izvedbo aktivnosti in s tem omogočite spremljanje tveganj ter predvidite pravočasno ukrepanje v primeru, ko se naloge ne bi izvajale po načrtu.

3.3. PERT diagram (medsebojna povezava faz): pomaga pri obvladovanju tveganj in zagotavljanju, da so vsi ključni elementi povezani, kar omogoča učinkovito sledenje napredku in preprečevanje morebitnih ovir.

3.4. Podroben opis dela: določanje nalog in rezultatov zagotavlja jasnost pri upravljanju inovacij in intelektualne lastnine, saj opredeli odgovornosti in pričakovane rezultate.

3.5. Organizacijska struktura in postopek sprejemanja odločitev: ta točka je neposredno povezana z obvladovanjem tveganj in inovacij, saj opisuje, kako bo organizacija sprejemala ključne odločitve, vključno z obvladovanjem tveganj in intelektualne lastnine.

3.10. Pretekle raziskovalno-razvojne reference konzorcijskih partnerjev: oznavanje preteklih referenc pomaga pri obvladovanju tveganj in odločanju, saj omogoča predvidevanje izzivov in preprečevanje napak iz preteklosti.

3.13. Raziskovalno-razvojne kapacitete: spoznavanje raziskovalnih kapacitet pomaga pri prepoznavanju morebitnih tveganj pri izvedbi naprednih raziskav in inovacij ter omogoča učinkovitejše obvladovanje teh tveganj.

Določene točke so specifične za posamezen kazalnik glede na vsebino in naravo vprašanj. Nekatere točke pa se pojavijo v več kazalnikih, ker so vsebinsko povezane z različnimi vidiki izvedbe raziskovalno-razvojnega projekta.

**Obrazec - 3 Preglednica za pripravo finančnih podatkov**

Obrazec 3 Finančni načrt oziroma xls datoteka je namenjena:

1. pripravi in oddaji Finančnega načrta in načrta Virov po letih in konzorcijskih partnerjih (delovni list »FINANČNI NAČRT« in delovni list »VIRI PO LETIH IN K. PARTNERJIH« v xls datoteki),
2. pripravi podatkov (delovni list »TABELE ZA PRENOS V O1 IN O2«), ki se uporabijo (prenesejo) v finančne tabele v Obrazec 1 (tabela T1, T2 in T2a) in v Obrazec 2 (tabela T3) ter v Obrazec 2a- EN (tabela T4).

Pred izpolnjevanjem delovnih listov v obrazcu je potrebno, da ima prijavitelj predhodno pripravljene, usklajene ter pravilno ovrednotene vrednostne in finančne podatke o načrtovanem izvajanju projekta, še posebej glede delitve:

* med partnerji konzorcija (RO, podjetja), pri čemer je potrebno upoštevati, da je obdobje upravičenosti stroškov od dneva izdaje sklepa o izboru prijave ter se aktivnosti projekta morajo izvajati najmanj 20 mesecev in največ 24 mesecev ter se zaključiti najpozneje do 30. 6. 2029,
* po vrstah upravičenih stroškov (stroški plač in povračil v zvezi z delom - stroški na enoto (SE) za stroške dela, ter posredni stroški - financiranje posrednih stroškov po pavšalni stopnji (25 % SE za stroške dela)),
* po letih (2025, 2026, 2027, 2028 in 2029), pri čemer je potrebno upoštevati obdobje izvajanja projekta (glej 1. alineja tega odstavka), in sicer glede na nastale in plačane upravičene stroške projekta ter glede na izstavljanje zahtevkov za izplačilo kot povračilo za upravičene stroške na projektu po letih,
* po regiji izvajanja (»V« pomeni kohezijska regija Vzhodna Slovenija, »Z« pomeni kohezijska regija Zahodna Slovenija),
* po virih financiranja (zasebni viri, javni vir oziroma sofinanciranje ESRR),
* ter uporabe ustreznih in dopustnih stopenj sofinanciranja v skladu s pravili o državnih pomočeh (sodelujočih konzorcijskih partnerjev ter njihovih velikostnih razredov).

Podatke v obrazcu vpisujete v **zelene celice.** Vrednosti v EUR vpisujte na **dve decimalni mesti natančno**.

Prijavitelj naj nameni skrajno pozornost in zagotovi skladnost in enoznačnost podatkov v posameznih delovnih listih xls obrazca ter med xls obrazcem ter podpisanimi dokumenti, ki jih prilaga v prijavi.

Preglednice v xls obrazcu nudijo zgolj omejen nabor kontrol (razvidno v delovnem listu OP.), zato je prijavitelj tisti, ki preveri, zagotovi in potrdi pravilnost in točnost vnosov, seštevkov in zahtevanih podatkov.

Prijavitelj tako ob oddaji prijave na portalu Digital Forms v delu Finančni načrt projekta obvezno priloži tri (3) dokumente, in sicer:

1. izpolnjen in digitalno podpisan obrazec »FINANČNI NAČRT« iz delovnega lista »FINANČNI NAČRT« v pdf obliki,
2. izpolnjen in digitalno podpisan obrazec »VIRI FINANCIRANJA IN DINAMIKA PO LETIH PO KONZORCIJSKIH PARTNERJIH« iz delovnega lista »VIRI PO LETIH IN K. PARTNERJIH« v pdf obliki ter
3. izpolnjeno xls datoteko »Obrazec 3 Finančni načrt« v xls obliki.

**Obrazec - 4 Izjava o sprejemanju pogojev javnega poziva**

Izjavo o sprejemanju pogojev izpolni in digitalno podpiše VSAK konzorcijski partner.

**Obrazec - 5 Soglasje za pridobitev podatkov od Finančne uprave Republike Slovenije**

Obrazec izpolni in digitalno podpiše VSAK konzorcijski partner.

**Obrazec - 6 Izjava v zvezi z določanjem velikosti podjetja**

Pravilna velikost podjetja je pomembna, saj se glede na velikost podjetja določa intenzivnost državne pomoči (točka 11. javnega poziva). Velikost podjetja (in s tem intenzivnost pomoči) se določi v skladu s Prilogo I Uredbe GBER (Prilogo I Uredbe Komisije (EU) št. 651/2014). Pri določanju velikosti podjetja si lahko pomagate s Smernicami za opredelitev MSP.

Prijavitelj mora pri določitvi svoje velikosti izhajati iz ustreznih, zadnjih razpoložljivih podatkov in informacij, tudi tistih, ki se navezujejo na lastniške povezave. Pri tem je potrebno upoštevati, da bo ARIS preverjala velikost podjetji v obdobju od oddaje vloge do predvidene izdaje sklepov o izboru, kar pomeni, da morajo prijavitelji upoštevati pri določitvi velikosti tudi vsa že znana dejstva, ki se bodo zgodila do predvidene izdaje sklepov o izboru in ki bodo vplivala na velikost podjetja v navedenem obdobju preverjanja.

V postopku preverjanja velikosti podjetja se lahko višina zaprošenih sredstev zmanjša, če je podjetje napačno opredelilo svojo velikost tako, da se je zmanjšala intenzivnost pomoči.

Če se napačno opredeljena velikost podjetja ugotovi po izdaji sklepa o izboru ali po podpisu pogodbe o sofinanciranju projekta, se intenzivnost pomoči v nobenem primeru ne sme povečati (v primeru, ko se ugotovi, da je dejanska velikost podjetja manjša). V primeru, ko se ugotovi, da je dejanska velikost podjetja večja, pa se intenzivnost pomoči s spremembo sklepa o izboru oziroma z aneksom k pogodbi o sofinanciranju projekta zmanjša.

Poznejša ugotovitev navajanja neresničnih, netočnih in nepopolnih podatkov ima lahko za posledico razveljavitev sklepa o izboru ali odpoved pogodbe o sofinanciranju projekta, ki jo v primeru uspešne kandidature na javnem pozivu skleneta prijavitelj kot upravičenec in ARIS ter vračilo vseh nakazanih sredstev skupaj z zakonskimi zamudnimi obrestmi, ki tečejo od dneva nakazila na račun vodilnega konzorcijskega partnerja do dneva vračila.

Dolžnost upravičenca je, da ARIS v času od oddaje vloge do izdaje sklepa o izboru poroča o morebitni spremembi velikosti in lastniških spremembah.

**Obrazce 7 - Izjava o opredelitvi RO**

Pred vnašanjem podatkov v izjavo o samoopredelitvi natančno preberite Metodologijo za opredelitev organizacije za raziskovanje in širjenje znanja in se sklicujte na ustrezno dokumentacijo.

**Obrazec 8 - Soglasje in izjava o podatkih o dejanskih lastnikih**

Izjavo izpolni in podpiše vsak konzorcijski partner. K izjavi niso zavezane tiste organizacije, ki imajo status javne raziskovalne organizacij (v nadaljnjem besedilu: JRO), ki jo je z namenom izvajanja znanstvenoraziskovalne dejavnosti ustanovila Republika Slovenija ali druga z zakonom pooblaščena pravna oseba javnega prava in je glede na pravno subjektiviteto javni raziskovalni zavod, javna univerza ali javni samostojni visokošolski zavod.

Ob soglasju in v izjavi je potrebno, da prijavitelji navedejo vse dejanske lastnike na dan oddaje prijave, in sicer z imenom, priimkom in datumom rojstva. Upoštevajte tudi, da je o vsaki spremembi dejanskih lastnikov treba obvestiti ARIS v roku pet (5) delovnih dni.

**Obrazec 9 - Izjava o skladnosti projekta z določili učinkovitega sodelovanja**

Izjavo izpolni prijavitelj konzorcija in z njo (če na vse navedene izjave odgovori z DA) potrdi skladnost izvajanja projekta, načina sodelovanja med konzorcijskimi partnerji in upravljanja z rezultati projekta z načelom učinkovitega sodelovanja in pogojev državnih pomoči.

**Obrazec 10 - Izjava o skladnosti z »načelom, da se ne škoduje bistveno« (Načelo DNSH)**

Izjavo izpolni prijavitelj konzorcija in z njo potrdi skladnost projekta in rezultata projekta z načelom »da se ne škoduje bistveno«.

**Obrazec 13 - Zeleno proračunsko načrtovanje**

Obrazec je informativne narave in se morajo prijavitelji z njegovo vsebino pred oddajo prijave samo seznaniti. Prijavitelji izpolnijo in podpišejo obrazec le v primeru izbora za sofinanciranje.

Pri izpolnjevanju obrazca zeleno proračunsko načrtovanje sledite navodilom v prilogi 4 – Zeleno proračunsko načrtovanje - navodila za izpolnjevanje obrazca 13. Obrazec se izpolni v treh korakih. V prvem koraku vsakemu izmed okoljskih ciljev dodelite oceno vpliva in v drugem koraku podate pojasnilo k tej oceni. V tretjem koraku projektu dodelite še skupno oznako vpliva. Kadar je v prvem koraku vpliv za katerikoli okoljski cilj ocenjen z -2, tak projekt ne izpolnjuje načela DNSH. Ravno tako v tretjem koraku dodeljena ocena -2, skladno z načelom DNSH, takoj določa projekt kot neugoden.

|  |
| --- |
| Posamezne obrazce prijavne vloge, ki jih izpolnjujejo konzorcijski partnerji posamično ali skupno, morajo ti prav tako ustrezno podpisati s kvalificiranim digitalnim potrdilom zakonitega zastopnika konzorcijskega partnerja ali osebe, ki jo je ta pooblastil, in priložiti pooblastila. Pregled priprave in zahtev glede podpisovanja obrazcev po posamičnih obrazcih je v nadaljevanju. |

1. Kazalniki učinka in rezultata

|  |
| --- |
| Načrtovane vrednosti obveznih kazalnikov rezultata in učinka se bodo preverjale na ravni celotnega javnega poziva. |

V Obrazcu 2 Predstavitev projekta opišite, kako bo projekt prispeval k pričakovanim rezultatom in učinkom javnega poziva in izpolnite preglednico.

Preglednica 1: Prispevek projekta k doseganju pričakovanih kazalnikov rezultata in učinka javnega poziva:

* RCO 07 Raziskovalne organizacije, ki sodelujejo v podprtih projektih,
* RCR 06 Predložene patentne prijave.

|  |
| --- |
| Spremljanje in poročanje o doseganju navedenih kazalnikov boste izbrani prijavitelji poročali v informacijskem sistemu eMA2 dvakrat letno. |

**Opis kazalnikov učinka in rezultata:**

Kazalniki učinka

**RCO 07 Raziskovalne organizacije, ki sodelujejo v podprtih projektih**

Opis kazalnika:

Število podprtih raziskovalnih organizacij, ki sodelujejo pri skupnih raziskovalnih projektih. Skupni raziskovalni projekt vključuje vsaj eno raziskovalno organizacijo in vsaj eno podjetje. Kazalnik zajema aktivno sodelovanje v skupnih raziskovalnih projektih in izključuje pogodbene dogovore brez aktivnega sodelovanja pri podprtem projektu.

Raziskovalne organizacije, so organizacije, katerih glavni cilj je samostojno temeljno raziskovanje, industrijsko raziskovanje in eksperimentalni razvoj ter razširjanje rezultatov takšnih dejavnosti s pomočjo poučevanja, objavljanja ali prenosa znanja. Primeri vključujejo univerze ali raziskovalne inštitute, agencije za prenos tehnologij, inovacijske posrednike, raziskovalno usmerjene ali virtualne sodelovalne subjekte in so lahko javni ali zasebni (Uredba Komisije 651/2014).

Opomba: V primeru fakultet se posamezna fakulteta šteje kot ločena raziskovalna organizacija, če je kot taka registrirana v bazi SICRIS.

Na projektih (JP NAP) je načrtovana vrednost kazalnika RCO 07: **15**.

Kazalnik se spremlja na ravni specifičnega cilja ob upoštevanju nepodvajanj. Pogoj za dosežen kazalnik je sodelovanje raziskovalnih ustanov skozi celotno obdobje izvajanja operacije. Dokazila za kazalnik so npr. podpisane konzorcijske pogodbe ali drug dokument, ki izkazuje aktivno sodelovanje.

Podatke za kazalnike učinka za operacije, ki se financirajo s področja ESRR, zajemamo ob začetku izvajanja operacije, oz. po podpisu pogodbe, kazalnike rezultata pa eno leto po zaključku izvajanja operacij. Dosežena vrednost se spremeni v primeru izstopa raziskovalne ustanove iz projekta.

Kazalniki rezultata

**RCR 06 Predložene patentne prijave**

Opis kazalnika:

Število vloženih in potrjenih patentnih prijav (»vložitev«), ki so posledica podprtih projektov. Dokončna odobritev vloge patenta ni pogoj. Podprti projekt mora imeti jasno prepoznaven prispevek k patentu, za katerega je vložena prijava.

Na projektih (JP NAP) je načrtovana vrednost: **1**.

Kazalnik se spremlja na ravni specifičnega cilja. Pogoj za doseženi kazalnik je prijava **na Evropski patentni urad** v času trajanja operacije oziroma do eno leto po zaključku operacije. Načrtovana vrednost patentnih prijav je nižja od doseženih vrednosti v okviru preteklih razpisov iz razloga, da se je pri preteklih razpisih štela v kazalnik vsaka patentna prijava, vključno s prijavami pri nacionalnem patentnem uradu, medtem ko se bo v okviru načrtovanega javnega poziva v kazalnik RCR 06 štelo zgolj patentne prijave na EPO. Dokazilo za dosežen kazalnik je kopija prijave, na kateri je viden datum in podpis odgovorne osebe.

**Podatki o drugih neposrednih rezultatih projekta**

Preglednica 2 v Obrazcu 2 Predstavitev projekta predstavlja podatke, ki so namenjeni statističnemu zbiranju in NE bodo del poročanja v informacijskem sistemu eMA2.

Preglednica 2: Podatki o drugih neposrednih rezultatih projekta:

* število znanstvenih člankov v mednarodnih publikacijah,
* število procesnih rešitev,
* število organizacijskih rešitev,
* število opravljenih raziskovalnih ur v FTE v RO,
* število opravljenih raziskovalnih ur v FTE v podjetju,
* število prijav na razpise, ki so posledica doseganja rezultatov javnega poziva (podatki se spremljajo eno leto po koncu izvajanja operacije javnega poziva).

V praznih vrsticah Preglednice 2 z zgoraj navedenimi podatki navedite podatke o drugih neposrednih rezultatih projekta. Vrstice lahko po potrebi dodate.

1. NAČIN IN POGOJI IZVAJANJA OPERACIJ
2. Navodila, viri informacij in podlaga za izvajanje operacije

ARIS bo s prijavitelji, katerih prijava na javni poziv bo sprejeta v izbor za sofinanciranje, sklenila pogodbo o izvedbi in sofinanciranju. Vzorec pogodbe je v dokumentaciji poziva in jo morajo prijavitelji parafirati in priložiti kot obvezno prilogo k prijavi.

1. Obdobje izvajanja operacije in obdobje upravičenosti

Obdobje upravičenosti stroškov (nastanek stroškov: datum opravljene storitve oziroma dobavljenega blaga) je od dne izdaje sklepa o izboru prijave do najpozneje 30. 6. 2029. Aktivnosti projekta se morajo izvajati najmanj 20 mesecev in največ 24 mesecev. Aktivnosti projekta se morajo zaključiti najpozneje do 30. 6. 2029.

Obdobje upravičenosti izdatkov za nastale stroške (datum plačila računov oz. verodostojnih knjigovodskih listin) je od datuma izdaje sklepa o izboru prijave do najpozneje 31. 7. 2029.

Javni izdatki za upravičene stroške lahko nastanejo od datuma izdaje sklepa o izboru prijave do 31. 12. 2029.

Zahtevki za izplačilo se predvidoma izstavljajo do trikrat letno, predvidoma v januarju, maju in septembru. Obdobja so okvirna, tekom izvajanja postopkov javnega poziva se lahko spremenijo.

Za sofinanciranje se upoštevajo upravičeni stroški in izdatki na posamezni operaciji, če so nastali in so plačani znotraj obdobja upravičenosti, določenega s pogodbo o sofinanciranju.

Datumi izstavitve zahtevkov in letna dinamika bodo določeni v pogodbi o sofinanciranju.

**Pred začetkom operacije ne sme biti sklenjena nobena pravno zavezujoča zaveza za izvedbo posamezne upravičene aktivnosti v okviru operacije.**

Operacije, ki so že zaključene pred oddajo prijave, niso upravičene do sofinanciranja.

Prijavitelj mora pri pripravi prijave in pri izvajanju operacije upoštevati, da morajo biti vsa plačila, da bi bila upravičena, izvršena do datuma izstavitve zadnjega zahtevka za izplačilo, ki predstavlja tudi zaključek operacije.

Obdobje trajanja operacije vključuje čas za izvedbo glavnih projektnih aktivnosti ter tudi čas za administrativni zaključek operacije.

1. Upravičeni stroški in način sofinanciranja

Upravičeni stroški za sofinanciranje v okviru tega javnega poziva morajo biti neposredno povezani z raziskovalno-razvojnimi aktivnostmi in izpolnjevati pogoje evropske kohezijske politike ter nacionalne predpise. Stroški so upravičeni, če so potrebni za izvajanje projekta, dejansko nastali, plačani v obdobju upravičenosti, pripoznani v skladu z dobrim gospodarskim upravljanjem in v skladu z veljavnimi pravili EU in Slovenije.

Raziskovalno-razvojne aktivnosti morajo biti izvedene v obliki industrijskih raziskav (TRL 3-4).

Višina sofinanciranja bo preverjena ob oddaji zahtevkov za izplačilo.

Vrste upravičenih stroškov:

* Stroški plač in povračil v zvezi z delom: stroški osebja (raziskovalci, strokovni in tehnični sodelavci) ki delajo na projektu, sofinancirani v obliki stroška na enoto (SE) za stroške dela.
* Posredni stroški: ostali stroški delovanja, sofinancirani v obliki financiranja posrednih stroškov po pavšalni stopnji, v višini 25 % stroška na enoto (SE) za stroške dela.

**Pomembne omejitve:** razporejeni raziskovalci in strokovni sodelavci lahko delajo le za enega konzorcijskega partnerja.

**Strošek na enoto (SE) za stroške dela**

Skladno z Metodologijo izračuna stroška na enoto (SE) za stroške dela je vrednost enote:

|  |  |
| --- | --- |
| **Vrsta upravičenega stroška** | **Vrednost na uro RR dela, izražena v EUR** |
| Stroški dela raziskovalcev | 30,40 |
| Stroški dela strokovnih in tehničnih sodelavcev | 20,30 |

Navedeni vrednosti veljata za celotno obdobje trajanja projekta.

**Financiranje posrednih stroškov po pavšalni stopnji**

Posredni upravičeni stroški projekta vsebinsko obsegajo ostale stroške delovanja, to je stroške režije in druge stroške poslovanja, vključno s stroški materiala, ki so nastali neposredno kot posledica izvajanja raziskovalno-razvojnih aktivnosti pri konzorcijskih partnerjih v okviru projekta.

Poenostavljena oblika stroškov oz. financiranje posrednih stroškov po pavšalni stopnji se določi na način, kot sledi:

* osnova za izračun so stroški dela v obliki stroška na enoto (SE) in
* pavšalna stopnja znaša 25 %.

|  |
| --- |
| Stroški na enoto (SE) za stroške dela x 0,25 = financiranje posrednih stroškov po pavšalni stopnji |

|  |
| --- |
| Potrebna dokazila za uveljavljanje vseh upravičenih stroškov so opisana v točkah 12.1 in 12.2 besedila javnega poziva ter v Navodilih organa upravljanja o upravičenih stroških za sredstva evropske kohezijske politike v programskem obdobju 2021–2027[[29]](#footnote-30). |

1. SPREMEMBE OPERACIJE

Skladno z določili javnega poziva, Pojasnili javnega poziva in pogodbo o sofinanciranju je potrebno po odobritvi financiranja ter med izvajanjem operacije o vsaki spremembi oziroma odstopanju od s prijavo določene operacije, posredovati na ARIS obvestilo ali prošnjo za soglasje. ARIS presodi, ali je soglasje dejansko potrebno. ARIS upravičenca o svoji odločitvi obvesti, v primeru potrebnega soglasja pa podano spremembo obravnava in poda svoje soglasje ali nesoglasje.

Pri obveščanju o spremembah je potrebno pred podpisom pogodbe o sofinanciranju operacije enakovredno upoštevati določila vzorca pogodbe o sofinanciranju operacije, ki je del dokumentacije poziva.

V primeru nastale spremembe lahko ARIS odstopi od pogodbe o sofinanciranju operacije ter zahteva vračilo že izplačanih sredstev:

* če upravičenec o razlogih za zamudo ali spremembo ne obvesti ARIS,
* če pisno obvestilo upravičenca prejme po poteku določenega roka,
* v primeru, da ARIS obrazložitve ali utemeljitve upravičenca ne sprejme.

V primeru, da med izvajanjem operacije pride do sprememb, ki bi vplivale na oceno prijave tako, da bi se ocena znižala pod prag sofinanciranih operacij, lahko ARIS odstopi od pogodbe o sofinanciranju operacije ter zahteva vrnitev izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun vodilnega konzorcijskega partnerja do dneva vračila sredstev v državni proračun Republike Slovenije.

**Statusne spremembe pri upravičencu**

Upravičenec mora v roku osmih (8) dni od nastanka spremembe obvestiti ARIS o vseh statusnih spremembah, kot so sprememba sedeža ali dejavnosti, sprememba pooblaščenih oseb, sprememba deleža ustanoviteljev nad 10 % oziroma sprememba deležev, ki bi kakorkoli spremenile status prejemnika.

**Sprememba dinamike sofinanciranja operacije**

Dinamika sofinanciranja se lahko spremeni na pisni predlog upravičenca s sklenitvijo aneksa k pogodbi, vendar le ob utemeljenih razlogih in pod pogojem, da ima posredniško telo na razpolago prosta proračunska sredstva.

**Nezmožnost izvedbe dogovorjenega obsega operacije**

Če upravičenec ugotovi, da v pogodbeno določenem roku ali s pogodbeno določenimi sredstvi ne bo mogel izvesti dogovorjenega obsega operacije, mora o tem z ustrezno obrazložitvijo pisno obvestiti ARIS takoj, najpozneje pa v petnajstih (15) dneh od nastanka razlogov za nezmožnost izvedbe. Na podlagi obrazložitve ARIS odloči, ali spremembo pogodbe o sofinanciranju operacije odobri ali od nje odstopi.

**Spremembe pri izvajanju operacije oz. pogodbe**

Spremembe pri izvajanju operacije zajemajo vse vsebinske spremembe, do katerih pride pri izvajanju operacije in ki pomenijo odstopanje od prijave (npr. sprememba terminskega plana, sprememba načrtovanih aktivnosti, sprememba zunanjih izvajalcev itd.). V primeru, da pri izvajanju operacije pride do tovrstnih sprememb, je upravičenec dolžan v roku tridesetih (30) dni od nastalih sprememb obvestiti ARIS z ustrezno utemeljitvijo o finančni, vsebinski ali časovni spremembi, sicer se šteje, da se sredstva uporabljajo nenamensko.

**Spremembe konzorcijskih partnerjev**

Med spremembe spadajo tudi spremembe med konzorcijskimi partnerji, če le-te nastanejo zaradi utemeljenih razlogov, ki bi ogrozili uspešno izvedbo operacije. Nesoglasja med partnerji ne sodijo med utemeljene razloge.

**Spremembe vodij projektov in vodilnega osebja**

Operacijo morajo voditi vodja projekta in osebje, ki jih je prijavitelj navedel v prijavi. Če med izvajanjem operacije iz utemeljenih razlogov pride do zamenjave le teh, lahko upravičenec ob predhodnem pisnem soglasju ARIS in z ustreznim pojasnilom ter dokazili tako osebo zamenja. Za novega vodjo oz. vodilno osebje mora predložiti vsa ustrezna dokazila (glede enakovrednosti izobrazbe, referenc ter delovnih izkušenj). Navedene spremembe so možne iz utemeljenih razlogov (odhod zaposlenega iz podjetja oziroma raziskovalne organizacije, dolgotrajna bolniška odsotnost zaposlenega, porodniški dopust, itd., …). Sprememba na operaciji velja od datuma, ko spremembo pisno potrdi ARIS.

Upravičenec lahko izvede spremembo operacije le v primeru tehtnih razlogov, ki morajo biti ustrezno utemeljeni. Na podlagi obrazložitve upravičenca ARIS odloči, ali spremembo odobri ali ne. Potrjene spremembe, ki vplivajo na vsebino pogodbenih določil, se opredeli med upravičencem in ARIS s sklenitvijo aneksa k pogodbi o sofinanciranju operacije.

1. OBVEŠČANJE IN INFORMIRANJE JAVNOSTI

Upravičenci morajo zadostiti zahtevam glede informiranja in obveščanja javnosti skladno s členom 50 Uredbe 2021/1060/EU, veljavnimi Navodili organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027[[30]](#footnote-31) in Celostne grafične podobe evropske kohezijske politike 2021–2027[[31]](#footnote-32).

**OBVEZNI ELEMENTI OZNAČEVANJA:**

Upravičenci imajo obveznost informiranja javnosti o izvedenih operacijah in povečevanja prepoznavnosti EU. Pomembna obveznost v tem okviru je pravilen in dobro viden prikaz logotipa **EU z izjavo o sofinanciranju EU**, **logotipa I feel Slovenia** za prikaz prispevka Republike Slovenije, logotip ministrstva ter logotip ARIS.

S postavitvijo obveznih elementov označevanja se ne sme ustvarjati vtis, da sta upravičenec ali tretja oseba kakor koli povezana z institucijami EU. Zato je priporočljivo, da se logotip upravičenca ali tretje organizacije postavi vstran od obveznih elementov označevanja. Obvezni elementi označevanja morajo biti prikazani vsaj tako izstopajoče in vidno kot drugi logotipi. Razen emblema EU se za poudarjanje podpore EU ne sme uporabljati nobena druga vizualna podoba ali logotip.

Upravičencem se pri komunikacijskih aktivnostih priporoča uporabo osrednjega grafičnega elementa EKP v Sloveniji in piktogramov, ki predstavljajo cilje politik EKP 2021–2027, saj so izbrani z namenom poenostavitve in preprostejšega komuniciranja kompleksnih področij EKP. Piktogrami so del Celostne grafične podobe EKP v obdobju 2021–2027 in priloge 5.2. Navodil organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027.

Upravičenci morajo začeti navajati vir sofinanciranja, takoj ko začnejo izvajati operacijo (velja za vse konzorcijske partnerje).

Upravičenec je dolžan med izvajanjem operacije obveščati ARIS o zahtevanih komunikacijskih aktivnostih.

Z zgoraj opredeljenimi obveznimi elemeni označevanja operacije:

* je upravičenec dolžan na svoji **spletni strani** (če obstaja) in na **svojih družbenih medijih** predstaviti operacijo s kratkim opisom operacije, vključno z njenimi cilji in rezultati, pri čemer se izpostavi finančna podpora Evropske unije; poleg obveznih elementov označevanja se vstavita tudi logotip ministrstva ter ARIS;
* je upravičenec dolžan v **dokumente in komunikacijska gradiva**[[32]](#footnote-33), ki zadevajo izvajanje operacije in so namenjeni javnosti ali deležnikom, vključiti obvezne elemente označevanja; poleg obveznih elementov označevanja se vstavi tudi logotip ministrstva ter ARIS;
* je upravičenec dolžan izobesiti na videm mestu **plakat v velikosti najmanj A3** ali enakovreden elektronski prikazovalnik z informacijami o operaciji, postavljen na dobro vidnem javnem mestu (na primer pred vhodom v stavbo, na mestu izvajanja aktivnosti, pri označevanju dogodka ali na sedežu upravičenca) z informacijami o operaciji, pri čemer se izpostavi obvezne elemente označevanja;
* v primeru nakupa **opreme ali strojev** je upravičenec dolžan namestiti stalno tablo ali pano, ki je jasno viden javnosti. Postavi se takoj, ko se začne dejansko izvajanje operacije, ki vključuje fizične naložbe ali ko se namesti kupljena oprema. Obveznost postavitve stalne table ima tisti konzorcijski partner, ki je opremo ali stroj kupil. Postavi jo na mestu postavitve oz. namestitve opreme ali stroja;
* je upravičenec dolžan v primeru komuniciranja z javnostmi primerno označiti vsa **informativna in komunikacijska gradiva in aktivnosti**; poleg obveznih elementov označevanja se vstavi tudi logotip ministrstva ter ARIS;
* lahko upravičenec **interno dokumentacijo** označi po lastni presoji, glede na dejstvo, ali je dokument namenjen javnosti ali ne.
1. PRILOGE K POJASNILOM PRIJAVITELJEM

**PRILOGA 1. Prednostna področja S5**

**PRILOGA 2 Metodologija za opredelitev organizacije za raziskovanje in širjenje znanja**

**PRILOGA 3 Informacije o varstvu osebnih podatkov (ARIS)**

**PRILOGA 4 Zeleno proračunsko načrtovanje – navodila za izpolnjevanje Obrazca 13**

1. Pojasnila javnega poziva vključujejo le pojasnila k posameznim elementom prijave in praviloma ne ponavljajo določb in navodil iz besedila javnega poziva in drugih delov dokumentacije poziva. Če bo potrebno, bo ARIS pojasnila prijaviteljem v nadaljevanju še dopolnila. [↑](#footnote-ref-2)
2. V primeru pooblaščanja osebe za popis dokumentov tako prijavitelja konzorcija kot tudi ostalih konzorcijskih partnerjev je treba priložiti pooblastila v obrazec PDF dokument, ki se oddaja po portalu ARIS Digital Forms v sklopu prijave. [↑](#footnote-ref-3)
3. <https://www.gov.si/assets/ministrstva/MVZI/Znanost/Strategije-predpisi-in-drugi-dokumenti/Program-sodelovalnih-raziskovalno-razvojnih-projektov-in-drugih-projektov-ki-so-predmet-drzavnih-pomoci-MVZI-2022-2030.pdf> [↑](#footnote-ref-4)
4. 12. točka JP Upravičeni stroški in način sofinanciranja. [↑](#footnote-ref-5)
5. <https://evropskasredstva.si/evropska-kohezijska-politika/> [↑](#footnote-ref-6)
6. Strategija razvoja Slovenije 2030: [Strategija\_razvoja\_Slovenije\_2030.pdf (gov.si)](https://www.gov.si/assets/ministrstva/MKRR/Strategija-razvoja-Slovenije-2030/Strategija_razvoja_Slovenije_2030.pdf) [↑](#footnote-ref-7)
7. <https://commission.europa.eu/strategy-and-policy/priorities-2019-2024/europe-fit-digital-age/european-industrial-strategy_sl> [↑](#footnote-ref-8)
8. Točka (r) drugega odstavka člena 1 Uredbe komisije (EU) 2023/1315 z dne 23. junija, s katero se nadomesti 85. točka člena 2 Uredbe (EU) št. 651/2014. [↑](#footnote-ref-9)
9. Okvir za državne pomoči za raziskave, razvoj ter inovacije (2022/C 414/01, z dne 28. 10. 2022), točka 79. [↑](#footnote-ref-10)
10. <https://www.oecd.org/en/publications/2015/10/frascati-manual-2015_g1g57dcb.html>. [↑](#footnote-ref-11)
11. Opis posameznih stopenj tehnološke razvitosti opredeljena po24. točki 5. člena ZZrID. [↑](#footnote-ref-12)
12. http://eur-lex.europa.eu/legal-content/SL/TXT/?uri=CELEX%3A32014R0651 [↑](#footnote-ref-13)
13. https://op.europa.eu/sl/publication-detail/-/publication/756d9260-ee54-11ea-991b-01aa75ed71a1 [↑](#footnote-ref-14)
14. Konzorcijski partnerji se opredelijo glede na kohezijski regiji (NUTS2). Za opredelitev regij glej: https://www.stat.si/dokument/5424/kohezijske\_%20statisticne\_obcine.xls [↑](#footnote-ref-15)
15. https://commission.europa.eu/strategy-and-policy/priorities-2019-2024/europe-fit-digital-age/european-industrial-strategy\_sl [↑](#footnote-ref-16)
16. V nadaljevanju predstavljamo zgolj ključne pojme za katere ocenjujemo, da je pojasnilo smiselno. Pojmov, za katere se lahko predpostavlja splošno razumevanje, ne razlagamo podrobneje. [↑](#footnote-ref-17)
17. ZZrID, drugi odstavek 45. člena. Dostopno na: [www.pisrs.si/pregledPredpisa?id=ZAKO7733](http://www.pisrs.si/pregledPredpisa?id=ZAKO7733) [↑](#footnote-ref-18)
18. Prav tam. [↑](#footnote-ref-19)
19. Tretji odstavek 45. člena ZZrID. [↑](#footnote-ref-20)
20. [Merila-za-izbor-verzija-1.2-februar24-cistopis-19.2.24.pdf](https://evropskasredstva.si/app/uploads/2024/03/Merila-za-izbor-verzija-1.2-februar24-cistopis-19.2.24.pdf) [↑](#footnote-ref-21)
21. Resolucija o znanstvenoraziskovalni in inovacijski strategiji Slovenije 2030 (ReZrIS30) [↑](#footnote-ref-22)
22. [KTH Innovation Readiness Level™ – A method, visual tool, and resource library guiding the development from early stage idea to innovation on the market](https://kthinnovationreadinesslevel.com/) [↑](#footnote-ref-23)
23. PRIPOROČILO KOMISIJE (EU) 2024/774 z dne 1. marca 2024 o kodeksu ravnanja na področju soustvarjanja med industrijo

in akademskimi krogi za valorizacijo znanja. [↑](#footnote-ref-24)
24. PRIPOROČILO KOMISIJE (EU) 2024/774 z dne 1. marca 2024 o kodeksu ravnanja na področju soustvarjanja med industrijo in akademskimi krogi za valorizacijo znanja. [↑](#footnote-ref-25)
25. <https://eur-lex.europa.eu/legal-content/SL/TXT/PDF/?uri=CELEX:32022H2415> [↑](#footnote-ref-26)
26. <https://eur-lex.europa.eu/legal-content/SL/TXT/PDF/?uri=CELEX:32023H0499> [↑](#footnote-ref-27)
27. <https://eur-lex.europa.eu/legal-content/SL/TXT/PDF/?uri=CELEX:32023H0499> [↑](#footnote-ref-28)
28. 41. člen ZZrID: odprti dostop do znanstvenih objav in raziskovalnih podatkov. [↑](#footnote-ref-29)
29. <https://evropskasredstva.si/app/uploads/2024/08/NUS-2021-2027_verzija_1-2.pdf> [↑](#footnote-ref-30)
30. [Navodila\_za\_komuniciranje\_EKP\_2021-27\_Podpisano.pdf (evropskasredstva.si)](https://evropskasredstva.si/app/uploads/2023/03/Navodila_za_komuniciranje_EKP_2021-27_Podpisano.pdf). [↑](#footnote-ref-31)
31. [ESP-CGP-2021-2027\_300323\_koncna.pdf (evropskasredstva.si)](https://evropskasredstva.si/app/uploads/2023/03/ESP-CGP-2021-2027_300323_koncna.pdf). [↑](#footnote-ref-32)
32. Obveznost označevanja na primer velja za pogodbo o sofinanciranju ali pogodbo med upravičenci in izvajalci, ne pa tudi za naročilnico, pogodbo o zaposlitvi ali interno dokumentacijo, kot je sklep o dopustu. [↑](#footnote-ref-33)